title: নিয়ামুর রশিদ

text: ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। খেলায় তিনি আহামরী কোন কিছু করতে পারেননি। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ২ বল খেলে ১ রান করে বিশ্বের অন্যতম সেরা ফাস্ট বোলার ওয়াসিম আকরামের বলে এলবিডব্লিউর শিকারে পরিণত হন। ফলে বাংলাদেশ মাত্র ২২৩ রানে গুটিয়ে যায়। পরবর্তীতে বল হাতে ৫ ওভারে ১ মেইডেন দিয়ে ২০ রান দিয়ে কোন উইকেট লাভে ব্যর্থ হন। কিন্তু খালেদ মাহমুদ, শফিউদ্দিন আহমেদ, মোহাম্মদ রফিক, মিনহাজুল আবেদীন ও নাইমুর রহমানের অপূর্ব বোলিং নৈপুণ্যে ক্রিকেট বিশ্বকাপের ইতিহাসে স্মরণীয় জয় পায় তৎকালীন টেস্ট ক্রিকেট বহির্ভূত বাংলাদেশ দল।


title: নিয়ামুর রশিদ

text: এছাড়াও তিনি রেফারির দায়িত্ব পালন করেছেন।


title: আওধের নবাব

text: আওধের নবাব উপাধিটি ১৮শ ও ১৯শ শতাব্দীতে ভারতের আওধ রাজ্যের শাসকের ক্ষেত্রে ব্যবহৃত হত। আওধের নবাবরা পারস্যের নিশাপুরের রাজবংশের সাথে সম্পর্কিত ছিলেন। ১৭২৪ সালে নবাব সাদাত আলি খান আওধ রাজ্য প্রতিষ্ঠা করেন।


title: আওধের নবাব

text: মুঘল ক্ষমতা হ্রাস এবং সম্রাটের নিয়ন্ত্রণ কমার ফলে বিভিন্ন রাজ্য অনেকাংশ স্বাধীন হয়ে পড়ে। আওধ রাজ্য এসময় শক্তিশালী হয় এবং অনেক স্বাধীনতা লাভ করে। ফৈজাবাদ ছিল আওধের রাজধানী।


title: আওধের নবাব

text: আওধের শাসকদের নবাব বলা হত।


title: মুলাদী পৌরসভা

text: মুলাদী পৌরসভা বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত।


title: মুলাদী পৌরসভা

text: ২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়।


title: মুলাদী পৌরসভা

text: মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: মুলাদী পৌরসভা

text: ২০১১ সালের আদমশুমারি অনুসারে, মুলাদী পৌরসভা এলাকার জনসংখ্যা ২৫,৫২৫ জন। এর মধ্যে পুরুষ ১৪৩৫০ জন ও মহিলা ১১১৭৫ জন। প্রতি বর্গ কিলোমিটারে জনসংখ্যার ঘনত্ব ৪৩১৭.৭৯ জন। এবং বার্ষিক জনসংখ্যা বৃদ্ধির হার ১% । ৩,৮৫৪টি হোল্ডিং নাম্বারে ভোটার রয়েছে ১১,৩৬৩ জন। এ পৌরসভার ৪৫.৭০ বর্গকিলোমিটার সড়ক কাচা। পাকা সড়ক রয়েছে ১৫. ৮০ কিলোমিটার। এছাড়া ২৫.২৫ বর্গকিলোমিটার ব্রিক সলিং এর সড়ক রয়েছে।


title: লায়লা নূর

text: লায়লা নূর বাংলাদেশের একজন শিক্ষাবিদ ও ভাষা সৈনিক। তিনি কুমিল্লা ভিক্টোরিয়া কলেজের প্রথম মহিলা অধ্যাপক ছিলেন এবং ১৯৫৭ সালে কলেজে যোগদান করেন।


title: লায়লা নূর

text: তিনি একজন অনুবাদকও বটে। তিতাশ চৌধুরীর ১১৫টি কবিতা ইংরেজিতে অনুবাদ করেছেন তিনি।


title: লায়লা নূর

text: ভাষা আন্দোলন ও শিক্ষা ক্ষেত্রে বিশেষ অবদানের জন্য লায়লা নূরকে বিনয় সম্মাননা পদক ২০১৪-তে ভূষিত করা হয়।


title: মেহেন্দিগঞ্জ পৌরসভা

text: মেহেন্দিগঞ্জ পৌরসভা বাংলাদেশের বরিশাল জেলার মেহেন্দিগঞ্জ উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা


title: মেহেন্দিগঞ্জ পৌরসভা

text: ১৯৯৮ সালের ১৫ অক্টোবর মেহেন্দিগঞ্জ পৌরসভা প্রতিষ্ঠিত হয়।


title: মেহেন্দিগঞ্জ পৌরসভা

text: মেহেন্দিগঞ্জ পৌরসভার আয়তন ১৪.৯৭ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: মেহেন্দিগঞ্জ পৌরসভা

text: ২০১১ সালের আদমশুমারি অনুসারে, মেহেন্দিগঞ্জ পৌরসভা এলাকার জনসংখ্যা ৩২৭৬৭ জন। এর মধ্যে পুরুষ ১৬৯৩৭ জন ও মহিলা ১৫৮৩০ জন। পৌরসভা এলাকায় মোট হোল্ডিং সংখ্যা ৫,৮৮৫ টি।


title: গৌরনদী পৌরসভা

text: গৌরনদী পৌরসভা বাংলাদেশের বরিশাল জেলার গৌরনদী উপজেলার স্থানীয় সরকার সংস্থা। ১৯৯৬ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।


title: গৌরনদী পৌরসভা

text:
১৯৯৬ সালের ২৬ ডিসেম্বর গ শ্রেণীর পৌরসভা হিসেবে গৌরনদী পৌরসভা প্রতিষ্ঠিত হয়। সাবেক চিফ হুইপ ও বরিশাল জেলা আওয়ামী লীগের সাধারণ সম্পাদক আবুল হাসানাত আবদুল্লাহ গৌরনদী উপজেলা সদরকে পৌরসভায় উন্নীত করেছিলেন।
১৯৯৯ সালের ১৫ সেপ্টেম্বর এ পৌরসভা খ শ্রেণিতে এবং ২০০৯ সালে ‘ক’ শ্রেণীতে এ পৌরসভাকে উন্নীত করা হয়।


title: গৌরনদী পৌরসভা

text: গৌরনদী পৌরসভার আয়তন ১১.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: গৌরনদী পৌরসভা

text: ২০১১ সালের আদমশুমারি অনুসারে, গৌরনদী পৌরসভা এলাকার জনসংখ্যা ৫০,০২৩ জন। এর মধ্যে পুরুষ ২৫,১২২ জন ও মহিলা ২৪,৯০১ জন। পৌরসভা এলাকায় মোট হোল্ডিং সংখ্যা ৮,১২৫ টি। গৌরনদী পৌর এলাকায় শিক্ষার হার ৬৪.৬২% । উচ্চ শিক্ষার জন্য ১টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১৫টি প্রাথমিক বিদ্যালয় ও ৪টি মাদ্রাসা রয়েছে।


title: বিহারের জেলাসমূহের তালিকা

text: বিহার হচ্ছে ভারতের একটি প্রদেশ যার ৩৮টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।


title: ধর্ম (বৌদ্ধধর্ম)

text: বৌদ্ধধর্মেধর্ম (সংস্কৃত) বা ধম্ম (পালি) বলতে বোঝায়:


title: ধর্ম (বৌদ্ধধর্ম)

text: ‘ধর্ম’ একটি সংস্কৃত সব্দ। এটির প্রাকৃত অপভ্রংশ হল ‘ধম্ম’।


title: ধর্ম (বৌদ্ধধর্ম)

text: ‘ধর্ম’ শব্দটির উৎপত্তি ‘ধম্’ মূল থেকে, যার অর্থ ‘ধারণ করা’। বৌদ্ধশাস্ত্রের টীকা অনুসারে, ধর্ম হল সেই বস্তু যা এর অনুশীলনকারীকে দুঃখ বা দুঃখজনক পরিস্থিতিতে জন্মগ্রহণ করার হাত থেকে রক্ষা করে। বৌদ্ধ প্রতিভাষা অনুসারে, ধম্মের অর্থ সর্বশ্রেষ্ঠ এবং সর্বাপেক্ষা সহজবোধ্য।


title: ধর্ম (বৌদ্ধধর্ম)

text: বৌদ্ধধর্মে বাস্তবতা


title: মহাসাংঘিক

text: মহাসাংঘিক (সংস্কৃত: महासांघिक ""; , আক্ষরিক অর্থে "মহৎ সংঘ,") ছিল প্রাচীন ভারতের একটি আদি বৌদ্ধ সম্প্রদায়।


title: মহাসাংঘিক

text:
মহাসাংঘিক সম্প্রদায়ের উত্থানের অন্যতম কারণ ছিল এদের সংশোধিত বিনয় সাহিত্য প্রাচীন সংস্করণগুলিকে বিভিন্নভাবে ব্যাখ্যা করেছিল। অনেক গবেষকের মতে, মহাযান বৌদ্ধধর্মের আদি বিকাশের সঙ্গে মহাসাংঘিক সম্প্রদায়ের যোগসূত্র রয়েছে।
মহাসাংঘিক সম্প্রদায়ের আদি কেন্দ্র ছিল মগধ। কিন্তু তাঁরা মথুরা ও কারলির মতো গুরুত্বপূর্ণ কেন্দ্রেও অবস্থান করতেন। কুক্কুটিকগণ বারাণসী ও পাটলীপুত্র সহ পূর্ব ভারতে অবস্থান করতেন। একব্যহারক ও লোকোত্তরবাদ উপসম্প্রদায়ের অবস্থান ছিল পেশোয়ার (খ্রিস্টপূর্ব ২০০ অব্দ) এবং বাহুশ্রুতীয় উপসম্প্রদায়ের অবস্থান ছিল কোশল।


title: মহাসাংঘিক

text: চৈতিক শাখার কেন্দ্র ছিল অন্ধ্র অঞ্চল (বিশেষত অমরাবতী ওনাগার্জুনকোন্ডা। পূর্বশৈল, অপরশৈল, রাজগিরিক ও সিদ্ধার্থিকেরা ছিল এই শাখার অন্তর্গত। শেষপর্যন্ত মধ্যদেশ প্রজ্ঞাপ্তিবাদীদের অবস্থানস্থল হয়ে ওঠে। অমরাবতী, নাগার্জুনকোন্ডা ও যজ্ঞায়াপেটা সহ নিম্ন কৃষ্ণা উপত্যকার প্রাচীন বৌদ্ধ কেন্দ্রগুলি সম্ভবত খ্রিস্টপূর্ব তৃতীয় শতাব্দীর।


title: মহাসাংঘিক

text:
অজন্তা গুহা, ইলোরা গুহা ও করলা গুহার গুহামন্দিরগুলির মহাসাংঘিক সম্প্রদায়ের সঙ্গে যুক্ত।
অধিকাংশ সূত্রের মতে, মহাসাংঘিক সম্প্রদায়ের উৎস দ্বিতীয় বৌদ্ধ সঙ্গীতি। দ্বিতীয় সঙ্গীতি সম্পর্কে প্রথাগত মতগুলি অস্পষ্ট। তবে সকলেই মনে করেন, এই সঙ্গীতির সামগ্রিক ফলস্রুতি সংঘের প্রথম বিভাজন। এই সঙ্গীতিতেই বৌদ্ধ সংঘ স্থবির ও মহাসাংঘিকে দ্বিধাবিভক্ত হয়ে যায়। যদিও বিভাজনের কারণ সম্পর্কে স্পষ্ট কিছু জানা যায় না। অ্যান্ড্রু স্কিলটনের মতে, পরস্পরবিরোধী গল্পগুলির সমস্যা সমাধান করা যায় মহাসাংঘিক "শারিপুত্রপরিপ্রচ্ছা"-র মাধ্যমে। এটিই বিভাজন সম্পর্কে সবচেয়ে পুরনো বিদ্যমান গল্প। এই গল্প অনুসারে, বিনয়ের বিষয়বস্তু নিয়ে পাটলিপুত্রে আয়োজিত হয় এই সঙ্গীতি। মহাসংঘ বা সিংহভাগ সদস্য স্থবির বা সংখ্যালঘু অংশের বিনয়ের শাসন মানতে অস্বীকার করলে এই বিভাজন ঘটে। মহাসাংঘিকরা তাই স্থবিরদের একটি বিচ্ছিন্ন শাখা মনে করে। মহাসাংঘিকদের মতে, স্থবিররা মূল বিনয়ে পরিবর্তন আনতে চেয়েছিলেন।


title: মহাসাংঘিক

text: গবেষকরা সাধারণত বিনয়কে কেন্দ্র করে মতবিরোধের তত্ত্বটি মেনে নেন এবং বলেন মহাসাংঘিকদের গল্পটি তাদের বিনয় ধর্মগ্রন্থগুলি সমর্থন করে। স্থবিরদের বিনয়গুলিতে মহাসাংঘিক বিনয়ের থেকে অনেক বেশি নিয়মাবলি রয়েছে। আধুনিক গবেষকরা তাই মহাসাংঘিকদের বিনয়কে প্রাচীনতম বিনয় মনে করেন। স্কিলটনের মতে, ভবিষ্যতের গবেষকেরা হয়তো দেখবেন থেরবাদ সম্প্রদায়ের থেকে মহাসাংঘিক সম্প্রদায়ের ধর্মগ্রন্থগুলি থেকেই প্রাচীন ধর্ম-বিনয় অনুধাবনে বেশি সাহায্য করছে।


title: মহাসাংঘিক

text: ১৪৮ থেকে ১৭০ খ্রিস্টাব্দের মধ্যে পার্থিয়ান সন্ন্যাসী অ্যান শিগাও চীনে এসেছিলেন। তিনি একটি গ্রন্থ অনুবাদ করেছলেন যেখানে সন্ন্যাসীদের বস্ত্রের রঙের (সংস্কৃত: কষায়)। এই বস্ত্র পাঁচটি প্রধান ভারতীয় বৌদ্ধ সম্প্রদায় ব্যবহার করত। এর নাম ছিল “দা বিকুই সাঙ্কিয়ান ওয়েই” (চীনা:大比丘三千威儀). পরবর্তীকালে অনূদিত "শারিপুত্রপরিপ্রচ্ছ" নামে অন্য একটি গ্রন্থে একই তথ্যসম্বলিত একই ধরনের পঙক্তি দেখা যায়। উভয় সূত্রেই মহাসাংঘিকদের হলুদ বস্ত্রধারী বলা হয়েছে। "শারিপুত্রপরিপ্রচ্ছ" অনুরূপ পংক্তিটি হল:


title: মহাসাংঘিক

text: হলুদ কাপড়ের নিম্নাংশ আঁটোসাঁটোভাবে বাঁদিকে তোলা থাকে।


title: মহাসাংঘিক

text:
তিব্বতি বৌদ্ধধর্মের দুজোম রিংপোচের মতে, মহাসাংঘিক সন্ন্যাসীর বস্ত্র সাতটির বেশি অংশে সেলাই করা থাকে। তবে এই অংশের সঙ্গে তেইশের বেশি হয় না। কাপড়ে শ্রীবৎস বা অন্তহীন গিঁট এবং শঙ্খের প্রতীক আঁকা থাকে। এটি বৌদ্ধধর্মে অষ্টমঙ্গল বা আটটি পবিত্র চিহ্নের দুটি চিহ্ন।
তিব্বতি ঐতিহাসিক বুটন রিংচেন ড্রাব (১২৯০-১৩৬৪) লিখেছিলেন যে, মহাসাংঘিক সম্প্রদায় প্রাকৃত, সর্বাস্তিবাদীরা সংস্কৃত, স্থবিরবাদীরা পৈশাচী ও সম্মিতীয়রা অপভ্রংশ ব্যবহার করে।


title: মহাসাংঘিক

text:
মহাসাংঘিক সম্প্রদায়ের মতে, বুদ্ধের শিক্ষাকে সত্যের দুটি প্রধান ধাপে বুঝতে হবে: একটি আপেক্ষিক বা গতানুগতিক (সংস্কৃত: সংবৃতি) সত্য, এবং অন্যটি চরম (সংস্কৃত: পরমার্থ) সত্য। মহাসাংঘিকরা মনে করে, বুদ্ধের শিক্ষার পরমার্থ অর্থ ছিল “বাক্যের অতীত” এবং বাক্য শুধুমাত্র ধর্মের গতানুগতিক প্রকাশ মাত্র। কে. ভেঙ্কট রামানন লিখেছেন:
মহাসাংঘিক সম্প্রদায় বুদ্ধগণ ও বোধিসত্ত্বগণের তুরীয় ও অতিপ্রাকৃত প্রকৃতি এবং অর্হৎদের ভ্রান্তির কথা বলে। মহাসাংঘিক, একব্যাবহারিক, লোকত্তরবাদ ও কুক্কুটিকদের "সময়ভেদোপরচনচক্র"-এ উল্লিখিত এই ধরনের ৪৮টি বিশেষ সত্ত্বার ২০টিই বুদ্ধগণ ও বোধিসত্ত্বগণের অতিপ্রাকৃত প্রকৃতিসম্পন্ন। "সময়ভেদোপরচনচক্র" অনুসারে, এই চারটি গোষ্ঠী মনে করে বুদ্ধ মনে এক মুহুর্তে সকল “ধর্ম” অবগত হতে পারতেন। ইয়াও জিহুয়া লিখেছেন:


title: মহাসাংঘিক

text: মহাসাংঘিকদের বর্ণনা দিতে গিয়ে একটি মতবাদ বলে, “তথাগতগণের ক্ষমতা অসীম এবং বুদ্ধগণের জীবন অসীম।” গুয়াং জিংয়ের মতে, মহাসাংঘিকদের শিক্ষায় বুদ্ধের দুটি প্রধান দিক দেখা যায়: সত্যকারের বুদ্ধ সর্বজ্ঞ ও সর্বশক্তিমান, এবং তাঁর রূপগুলির মাধ্যমে তিনি সংবেদী সত্ত্বাগুলিকে সুচারুভাবে নির্বাণলাভে সাহায্য করেন (সংস্কৃত: উপায়)। মহাসাংঘিকরা মনে করেন, ঐতিহাসিক গৌতম বুদ্ধ এই নির্বাণদাতা শরীরগুলির (সংস্কৃত: নির্মাণকায়) একটি মাত্র। আদি ও প্রকৃত বুদ্ধ ছিলেন ধর্মকায়।


title: মহাসাংঘিক

text: মহাযান মতের মতো, মহাসাংঘিক সম্প্রদায়ও দশ দিকে একাধিক সমসাময়িক বুদ্ধের অস্তিত্বের মতবাদে বিশ্বাস করে। মহাসাংঘিক "লোকানুবর্তন সূত্র"-এ বলা হয়েছে, “বুদ্ধ দশ দিকে পরিব্যাপ্ত অসংখ্য বুদ্ধের সকল ধর্ম জানেন।” আরও বলা হয়েছে, “সকল বুদ্ধ একটি শরীর ধরেন, সেটি হল ধর্মের শরীর।”


title: মহাসাংঘিক

text: মহাসাংঘিকের মতে, উন্নত বোধিসত্ত্বেরা কর্মের কঠিন বন্ধনে আবদ্ধ। তাঁরা তাঁদের নিজস্ব স্ব-ইচ্ছায় নিম্নমানের সত্ত্বা গ্রহণ করে জন্মগ্রহণ করেন (সংস্কৃত: দুর্গতি)। এই জন্মগ্রহণের উদ্দেশ্য সংবেদী সত্ত্বাদের নির্বাণ লাভে সহায়তা করা। আকিরা হিরাকাওয়া বলেছেন:


title: মহাসাংঘিক

text:
একাধিক বোধিসত্ত্ব একসঙ্গে বুদ্ধত্বলাভের পথে অগ্রসর হন, এই ধারণা মহাসাংঘিক মতবাদেও পাওয়া যায়। যার প্রমাণ "সময়ভেদোপরচনচক্র"। এখানে মহাসাংঘিক মতবাদের বর্ণনা রয়েছে। সমসাময়িক বোধিসত্ত্বগণ ও সমসাময়িক বুদ্ধগণ একই ধারায় যুক্ত হবার ধারণাটি "মহাপ্রজ্ঞাপারমিতা শাস্ত্র"-এর মতো গ্রন্থেও পাওয়া যায়। এখানে সমসাময়িক বোধিসত্ত্বদের ধারণাটিকে ব্যাখ্যা করা হয়েছে সমসাময়িক বুদ্ধদের দশ দিকে অবস্থানের প্রয়োজনীয়তার দৃষ্টিকোণ থেকে। আরও মনে করা হয় যে, সমসাময়িক বুদ্ধগণের মতবাদটি আদি মহাযান ধর্মগ্রন্থগুলি রচনার সময় প্রাচীন ও সুপ্রচলিত একটি মতবাদ ছিল। আদি মহাযানী গ্রন্থ "অষ্টসাহস্রিকা প্রজ্ঞাপারমিতা শাস্ত্র"-এ এর উল্লেখ আছে।
চীনা বৌদ্ধ সন্ন্যাসী হিউয়েন সাং অধুনা আফগানিস্তানের বামিয়ানে একটি মহাসাংঘিক-লোকোত্তরবাদী মঠ দর্শন করেছিলেন খ্রিস্টীয় সপ্তম শতাব্দীতে। পুরাতাত্ত্বিকরা এই মঠের ধ্বংসাবশেষ আবিষ্কার করেছেন। এই মঠে ভূর্জপত্র ও তালপাতার পুথিতে মহাযান সূত্রাবলি সহ বৌদ্ধ ধর্মগ্রন্থের যে পাণ্ডুলিপি রক্ষিত ছিল তাও আবিষ্কৃত হয়েছে। এগুলি এখন শোয়েন সংগ্রহে রক্ষিত আছে। কিছু কিছু বই গান্ধারী ভাষায় খরোষ্টী লিপিতে লেখা ছিল। অন্যগুলি সংস্কৃত ভাষায় গুপ্ত লিপিতে লেখা ছিল। পাণ্ডুলিপিতে ও খণ্ডিত আকারে এই মঠের যে ধর্মগ্রন্থগুলি পাওয়া গিয়েছে তার মধ্যে অন্যতম:


title: মহাসাংঘিক

text: কোনো কোনো তথ্যসূত্র অনুসারে, মহাসাংঘিক সম্প্রদায় অভিধর্মকে আনুশাসনিক ধর্মগ্রন্থ হিসেবে গ্রহণ করেনি। উদাহরণ স্বরূপ, থেরবাদী "দীপবংশ" লিখেছে, মহাসাংঘিকদের কোনো অভিধর্ম নেই। ৫ম শতাব্দীর প্রথম ভাগে চীনা তীর্থযাত্রী ফাহিয়েন লিখেছেন, পাটলীপুত্রের একটি মঠে তিনি একটি মহাসাংঘিক অভিধর্ম পেয়েছিলেন। হিউয়েন সাং যখন ধান্যকটকে এসেছিলেন, তখন তিনি লেখেন যে এই অঞ্চলের ভিক্ষুরা মহাসাংঘিক। তিনি বিশেষভাবে পূবশীলগুলির উল্লেখ করেছিলেন। ধান্যকটকের কাছে তিনি দুই মহাসাংঘিক ভিক্ষুর সন্ধান পান এবং তাঁদের কাছ থেকে কয়েক মাস থেকে তিনি মহাসাংঘিক অভিধর্ম শিক্ষা করেন। এঁরা আবার হিউয়েন সাঙের কাছে কয়েকটি মহাযান শাস্ত্রও শিক্ষা করেছিলেন। নাগার্জুনকোন্ডার শিলালিপি এবং ধর্মগ্রন্থের প্রমাণের ভিত্তিতে জোসেফ ওয়ালসের বলেছেন, অন্তত কয়েকটি মহাসাংঘিক উপসম্প্রদায়ের একটি অভিধর্ম সংগ্রহ ছিল। এটিতে সম্ভবত পাঁচটি অথবা ছয়টি বই সংকলিত ছিল।


title: মহাসাংঘিক

text: খ্রিস্টীয় ৬ষ্ঠ শতাব্দীতে পরমার্থ নামে মধ্যভারতের উজ্জয়িনীর এক বৌদ্ধ ভিক্ষু মহাযান বৌদ্ধধর্মে মহাসাংঘিক সম্প্রদায়ের বিশেষ অনুমোদনের কথা লেখেন। তিনি মহাযান সূত্রাবলির প্রাথমিক রচনা ও বৌদ্ধধর্মের মহাযান শাখায় এই সম্প্রদায়ের অনুমোদনের কথা লেখেন। তিনি লিখেছেন, বুদ্ধের পরিনির্বাণের ২০০ বছর পরে মহাসাংঘিক সম্প্রদায়ের অধিকাংশ রাজগৃহের উত্তরে সরে আসে এবং মহাযান শিক্ষাবলি তাদের ত্রিপিটকের অন্তর্ভুক্ত হওয়া উচিত কিনা সেই প্রশ্নে ভিক্ত হয়ে যায়। এই আখ্যান অনুসারে, মহাসাংঘিক সম্প্রদায় তিন ভাগে বিভক্ত হয়ে গিয়েছিল। এই বিভাজনের মূল ভিত্তি ছিল মহাযান গ্রন্থাবলি এরা কিভাবে গ্রহণ করেছিল তা। পরমার্থ বলেছেন, কুক্কুটিক শাখাটি মহাযান সূত্রাবলিকে "বুদ্ধবচন" হিসেবে গ্রহণ করেনি। কিনতি লোকোত্তরবাদ ও একব্যাবহারিক শাখাদুটি মহাযান সূত্রগুলিকে "বুদ্ধবচন" হিসেবে গ্রহণ করে।


title: মহাসাংঘিক

text:
পরমার্থ মহাযান শিক্ষা গ্রহণের সূত্রে বহুশ্রুতীয় শাখার উত্থানের কথাও লিখেছেন। তাঁর আখ্যান অনুসারে, বহুশ্রুতীয় শাখার প্রতিষ্ঠাতার নাম যাজ্ঞবল্ক্য। পরমার্থের আখ্যান অনুসারে, যাজ্ঞবল্ক্য ছিলেন বুদ্ধের সমসাময়িক। তিনি বুদ্ধের কথোপকথন শুনেছিলেন কিন্তু বুদ্ধের পরিনির্বাণের সময় তিনি ছিলেন গভীর সমাধিতে মগ্ন। ২০০ বছর পর যাজ্ঞবল্ক্য সমাধি থেকে ব্যুত্থিত হন। তিনি দেখেন মহাসাংঘিক মতবাদ সূত্রাবলির অস্পষ্ট অর্থ মাত্র। তাই তিনি সূত্রগুলির পূর্ণাঙ্গ অর্থ ব্যাখ্যা করার জন্য বহুশ্রুতীয় শাখা স্থাপন করেন। পরমার্থের মতে, বহুশ্রুতীয় শাখা স্থাপিত হয়েছিল "প্রথাগত সত্য" ও "সর্বোচ্চ সত্যে"র মধ্যে সম্পূর্ণ মিলন ঘটানোর জন্য। শ্রীপদ্ম ও অ্যান্টনি বার্বারের মতে, বহুশ্রুতীয় শিক্ষার এই সম্পূর্ণ প্রকাশের মধ্যে মহাযান শিক্ষাও অন্তর্ভুক্ত।
অনেক গবেষকই মনে করেন যে, মহাযান প্রজ্ঞাপারমিতা শিক্ষা প্রথম বিকাশলাভ করেছিল মহাসাংঘিকদের চৈতিক উপসম্প্রদায়ে। তাঁরা মনে করেন যে "অষ্টসাহস্রিকা প্রজ্ঞাপারমিতা সূত্র" রচিত হয়েছিল কৃষ্ণা নদীর তীরবর্তী অন্ধ্র অঞ্চলের দক্ষিণী মহাসাংঘিক সম্প্রদায়গুলিতে। গুয়াং জিং বলেছেন, "অনেক গবেষক বলেছেন, প্রজ্ঞাপারমিতা সম্ভবত দক্ষিণ ভারতের কৃষ্ণা নদীর তীরবর্তী অন্ধ্র দেশের মহাসাংঘিকদের মধ্যে।" এই মহাসাংঘিকদের দুটি বিখ্যাত মঠ ছিল। একটি অমরাবতীর কাছে এবং অপরটি দণ্ডকারণ্যে। এর থেকে এই শাখাদুটি পূর্বশীল ও অপরশীল নামে পরিচিত হয়। প্রত্যেক শাখারই প্রাকৃতে "অষ্টসাহস্রিকা প্রজ্ঞাপারমিতা সূত্র"-এর একটি করে গ্রন্থ ছিল। গুয়াং জিং মনে করেন, এই গ্রন্থে বুদ্ধের সম্পর্কে যে দৃষ্টিকোণ প্রতিফলিত হয়েছে তা মহাসাংঘিকের অনুসারী। এডওয়ার্ড কোঞ্জের মতে, এই সূত্রটি খ্রিস্টপূর্ব ১০০ অব্দের রচনা।


title: মহাসাংঘিক

text: তথাগতগর্ভ মতবাদ-বিশেষজ্ঞ ব্রায়ান এডওয়ার্ড ব্রাউন লিখেছেন যে, ৩য় শতাব্দীতে ইক্ষবাকু রাজবংশের শাসনকালে অন্ধ্র অঞ্চলের মহাসাংঘিক সম্প্রদায়ে (অর্থাৎ, চৈতিক শাখা) "শ্রীমালাদেবী সিংহনাদ সূত্র" রচিত হয়। মহাসাংঘিকদের সঙ্গে এই গ্রন্থের সম্পর্কের সমর্থনে ওয়েম্যান এগারোটি যুক্তি উত্থাপন করেছিলেন। তার মধ্যে চারটি যুক্তি হল প্রধান যুক্তি। অ্যান্টনি বারবারও মহাসাংঘিক সম্প্রদায়ের সঙ্গে "তথাগতগর্ভ সূত্র"-এর প্রথম বিকাশের সম্পর্ক দেখিয়েছেন। তাঁর সিদ্ধান্ত এই যে, অন্ধ্র অঞ্চলের মহাসাংঘিকরাই তথাগতগর্ভ মতবাদের জন্মদাতা।


title: মহাসাংঘিক

text: স্টিফেন হোজের মতে, "অঙ্গুলিমালীয় সূত্র", "মহাভেরিহারক পরিবর্ত সূত্র" ও "মহাযান মহাপরিনির্বাণ সূত্র"-এর আভ্যন্তরিণ পুস্তকগত প্রমাণ এই যে, এই গ্রন্থগুলি প্রথমে দক্ষিণ ভারতে প্রচারিত হয় ও পরে ধীরে ধীরে উত্তরপশ্চিম ভারতে ছড়িয়ে পড়ে। কাশ্মীর ছিল এদের অন্যতম প্রধান কেন্দ্র। "অঙ্গুলিমালীয় সূত্র" থেকে একটি আরও বিস্তারিত বিবরণ পাওয়া যায়। এই বিবরণ অনুযায়ী, দক্ষিণ ভারত, বিন্ধ্য পর্বতমালা, ভারুচ ও কাশ্মীরে এর ছড়িয়ে পড়ার উল্লেখ আছে।


title: মহাসাংঘিক

text: "মহাযান মহাপরিনির্বাণ সূত্র" এবং সম্পর্কিত গ্রন্থে ব্যবহৃত ভাষা দেখে মনে হয় এগুলি দক্ষিণ ভারতে সাতবাহন রাজবংশের রাজত্বকালে রচিত। সাতবাহন রাজারা ছিলেন বৌদ্ধধর্মের বিশেষ পৃষ্ঠপোষক। তাঁদের রাজত্বকালেই কারলা ও অজন্তার গুহা ও অমরাবতীর বিশাল স্তুপ নির্মিত হয়। এই সময় সাতবাহন রাজবংশ কুষান সাম্রাজ্যের সঙ্গে ঘনিষ্ঠ যোগাযোগ রেখে চলত।


title: মহাসাংঘিক

text: "মহাযান মহাপরিনির্বাণ সূত্র" ও সম্পর্কিত গ্রন্থগুলির প্রমাণ ব্যবহার করে স্টিফেন হোজ বলেছেন, প্রথমোক্ত গ্রথটি ১০০ থেকে ২২০ খ্রিস্টাব্দের মধ্যে রচিত। তিনি লিখেছেন:


title: মহাসাংঘিক

text: ৬ষ্ঠ শতাব্দীতে পরমার্থ লিখেছেন মহাসাংঘিকরা সূত্রগুলিকে তথাগতগর্ভ শিক্ষার জন্য সম্মান করত।


title: মহাসাংঘিক

text: কথিত আছে, মহাসাংঘিক সম্প্রদায়ে বহুশ্রুতীগণ তাঁদের আনুশাসনিক ধর্মগ্রন্থে একটি বোধিসত্ত্ব পিটক যুক্ত করেছিলেন। পরমার্থ লিখেছেন যেম বহুশ্রুতীয়গণ হীনযান ও মহাযান উভয় সম্প্রদায়ের শিক্ষাই গ্রহণ করেছিলেন। খ্রিস্টীয় ৬ষ্ঠ শতাব্দীতে ভাববিবেক বিদ্যাধার পিটক ব্যবহারকারী সিদ্ধার্থিকদের কথা বলেছেন। তিনি বলেছেন, পূর্বশীল ও অপরশীল উভয় শাখাই বোধিসত্ত্ব পিটক ব্যবহার করতেন। তাঁরা মহাযান ধর্মগ্রন্থের একটি সংগ্রহ মহাসাংঘিক সম্প্রদায়ের অন্তর্ভুক্ত করেন। একই সময়ে অবলোকিতব্রত বলেছেন যে মহাসাংঘিকরা একটি ‘মহৎ আগম পিটক’ ব্যবহার করেন। এটি "প্রজ্ঞাপারমিতা" ও "দশভূমিক সূত্র"-এর মতো মহাযান সূত্রগুলির সঙ্গে যুক্ত।


title: মহাসাংঘিক

text: জাপানে অন্তত মেইজি যুগ থেকে কোনো কোনো বৌদ্ধধর্ম-বিশারদ মহাসাংঘিকদের মহাযান বৌদ্ধধর্মের জন্মদাতা মনে করে আসছেন। আকিরা হিরাকাওয়ার মতে, আধুনিক গবেষকরা প্রায়শই মহাসাংঘিকদের মহাযান বৌদ্ধধর্মের জনক বলে থাকেন।


title: মহাসাংঘিক

text: এ. কে. ওয়ার্ডারের মতে, ‘স্পষ্টতই’ মহাযান শিক্ষা বৌদ্ধধর্মের মহাসাংঘিক শাখা থেকে এসেছে। ওয়ার্ডার মনে করেন, “মহাযানের উদ্ভব দক্ষিণ ভারতে। নিশ্চিতভাবে অন্ধ্র অঞ্চলে এই মতবাদ জন্ম নিয়েছিল।” অ্যান্টনি বারবার ও শ্রীপদ্ম বলেছেন, “বৌদ্ধ দর্শনের ঐতিহাসিকগণ দীর্ঘকাল যাবৎ জানেন যে, নাগার্জুন, দিগনাগ, চণ্ডকীর্তি, আর্যদেব ও ভববিবেক প্রমুখ মহাযান বৌদ্ধ দর্শনের প্রধান প্রধান দার্শনিকগণ আন্ধ্র অঞ্চলের বৌদ্ধ সম্প্রদায়ের মধ্যে বসবাসকালে তাঁদের মতবাদ প্রকাশ করেছিলেন।”


title: মহাসাংঘিক

text: আন্দ্রে বারের মতে, মহাযান তত্ত্ববিদ্যা সম্ভবত মহাসাংঘিক সম্প্রদায়ে গড়ে উঠেছিল। তিনি তাঁর মতের সপক্ষে একাধিক যুক্তি দেখিয়েছেন। বারে ওড়িশা, কোশল, কোঙ্কন ও সংলগ্ন অঞ্চলের মহাসাংঘিক সম্প্রদায়গুলিতে মহাযান মতবাদের উৎপত্তির কথা বলেছেন। এরপর তিনি বলেছেন মহাসাংঘিকদের দুটি উপসম্প্রদায় বহুশ্রুতীয় বহুশ্রুতীয় ও প্রজ্ঞপ্তিবাদীরা সম্ভবত যথাক্রমে উত্তর ও দক্ষিণের মহাসাংঘিক শাখার মহাযান শিক্ষার মধ্যে যোগসূত্রের কাজ করেছিল।


title: মহাসাংঘিক

text: আন্দ্রে বারে আরও বলেছেন, হিউযেন সাং ও ইজিঙের মতে খ্রিস্টীয় ৭ম শতাব্দীতে মহাসাংঘিক সম্প্রদায় কার্যত বিলুপ্ত হয়ে গিয়েছিল। তার পরিবর্তে তাঁরা যে সম্প্রদায় দেখেছিলেন, তাকে তাঁরা ‘মহাযান’ বলে বর্ণনা করেন। মহাসাংঘিক সম্প্রদায় যে অঞ্চলে আধিপত্য বিস্তার করেছিল, উক্ত সময়ে সেই সব অঞ্চলগুলি মহাযান বৌদ্ধধর্মের গুরুত্বপূর্ণ কেন্দ্রে পরিণত হয়। বারের মতে, মহাযান বৌদ্ধধর্মের জনক মহাসাংঘিক সম্প্রদায়গুলি। মহাসাংঘিক সম্প্রদায়ভুক্ত বৌদ্ধরাও মহাযান শিক্ষা গ্রহণ করেছিল। তাছাড়া খ্রিস্টীয় ৫ম শতাব্দীর প্রথম দিকে ফাহিয়েন পাটলিপুত্রের একটি মঠে মহাসাংঘিক বিনয় রক্ষিত হত। উক্ত মঠটিকে তিনি মহাযান মঠ হিসেবে বর্ণনা করেছেন।


title: দ্য ফক্স অ্যান্ড দ্য হাউন্ড

text: দ্য ফক্স অ্যান্ড দ্য হাউন্ড () হল ১৯৮১ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৪তম এনিমেটেড সিরিজ।


title: ঢাকুরিয়া প্রতাপকাটি মাধ্যমিক বিদ্যালয়

text: ঢাকুরিয়া প্রতাপকাটি মাধ্যমিক বিদ্যালয় বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।


title: ঢাকুরিয়া প্রতাপকাটি মাধ্যমিক বিদ্যালয়

text: ১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তাঁর এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানী হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।


title: ঢাকুরিয়া প্রতাপকাটি মাধ্যমিক বিদ্যালয়

text: দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।


title: ঢাকুরিয়া প্রতাপকাটি মাধ্যমিক বিদ্যালয়

text: বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন। বর্তমানে বিদ্যালয়ে ২০ জন শিক্ষক এবং কর্মকর্তা কর্মচারী আছেন। বর্তমানে বিজ্ঞান, ব্যবসায় শিক্ষা এবং মানবিক বিভাগে ছাত্র-ছাত্রীরা অধ্যয়ন করতে পারছেন। সমৃদ্ধ পাঠাগার আছে যেখানো মোট বইয়ের সংখ্যা ২০ হাজারের উপরে। এই পাঠাগার সকলের জন্যই উন্মুক্ত এবং বর্তমানে একটি বেসরকারি প্রতিষ্ঠান BRAC এর দ্বারা পরিচালিত হয়ে আসছে।


title: বাম্বি (চলচ্চিত্র)

text: বাম্বি () হল ১৯৪২ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের পঞ্চম এনিমেটেড সিরিজ।


title: জিও কাহানি

text: জিও কাহানি (Urdu:) উর্দু ভাষায় সম্প্রচারিত জিও নেটওয়ার্ক মালিকানাধীন একটি সাধারণ বিনোদনমূলক চ্যানেল। চ্যানেলটির প্রধান মৌলিক শিরোনামে কণ্ঠ দিয়েছেন পাকিস্তানী খ্যাতনামা সঙ্গীত শিল্পী রাহাত ফাতেহ আলী খান। চ্যানেলটির সবচেয়ে জনপ্রিয় নাটক হিসেবে তুর্কি নাটক মেরে সুলতান এবং জোধা আকবর প্রখম সারিতে অবস্থান করছে। প্রাথমিকভাবে এটি তুর্কি ভাষায় ব্যাপক জনপ্রিয়তার লাভের পর থেকে জিও কাহানিতে উর্দু ভাষায় সম্প্রচারিত করা হয়।


title: জিও কাহানি

text: পাকিস্তানি টেলিভিশন ধারাবাহিক


title: জিও কাহানি

text: ভারতীয় টেলিভিশন ধারাবাহিক


title: জিও কাহানি

text: তুর্কি টেলিভিশন ধারাবাহিক


title: ডুমবো (চলচ্চিত্র)

text: ডুমবো () হল ১৯৪১ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের চতুর্থ এনিমেটেড সিরিজ।


title: খাদ (চলচ্চিত্র)

text: খাদ ভারতীয় বাঙালী পরিচালক কৌশিক গঙ্গোপাধ্যায় পরিচালিত একটি চলচ্চিত্র। এখানে একদল মানুষের গল্প বলা হয়েছে যেখানে বিরূপ পরিস্থিতি তাদের শক্তি, ধৈর্য্য এবং সহমর্মিতার পরীক্ষা নেয়।


title: খাদ (চলচ্চিত্র)

text: ট্রেন ধর্মঘটের কারণে এক দল ভ্রমণকারী একটি নতুন মাল জংশনে আঁটকা পড়ে। এর মধ্যে আছে মধুপূর্নিমার আসা দম্পতি (সাহেব এবং মিমি), ছুটি কাটাতে আসা দুটি পরিবার, অসুস্থ মাকে নিয়ে বেড়াতে আসা এক সন্তান, একজন পাদ্রী, একজন নায়িকা এবং তার অপ্রকৃতিস্থ ভাই, একজন ট্রেকার এবং একজন অবসর প্রাপ্ত শিক্ষক। পাদ্রী একটি বাসের ব্যবস্থা করায় সবাই সেই বাসে উঠে পড়ে। কিন্তু ড্রাইভার মদ্যপ অবস্থায় গাড়িটি খাদে পড়ে যায়। ড্রাইভার লাফিয়ে পালিয়ে যেতে সমর্থ হয়। হেলপার বাসের সাথেই কয়েকশো ফুট নিচে গড়িয়ে পড়ে। ঘটনাক্রমে সবার জীবনের অন্ধকার দিক বেরিয়ে আসে। বাস থেকে সকলেই অল্পবিস্তর আহত হলেও কেউ মারা যাননা। সকলে মিলে স্থির করেন গভীর শ্বাপদসংকুল জঙ্গল থেকে বের হওয়ার চেষ্টা করতে রাত হয়ে যাবে তাই সেখানেই রাত কাটানোর ব্যবস্থা করেন। সকলে খাবার ভাগ করে নেন। নিজেদের ভেতরের জমানো গোপন কথা, অন্ধকার অতীতের স্মৃতিচারনা করতে থাকেন সকলে।


title: ট্রেভর বেলিস

text: ট্রেভর হার্লি বেলিস (; জন্ম: ২১ ডিসেম্বর, ১৯৬২) নিউ সাউথ ওয়েলসের গুলবার্ন এলাকায় জন্মগ্রহণকারী বিখ্যাত অস্ট্রেলীয় ক্রিকেট কোচ ও সাবেক খেলোয়াড়। ঘরোয়া ক্রিকেটে নিউ সাউথ ওয়েলস দলে খেলেছেন ট্রেভর বেলিস। বর্তমানে তিনি বিগ ব্যাশ লীগে সিডনি সিক্সার্স ও ইন্ডিয়ান প্রিমিয়ার লীগে কলকাতা নাইট রাইডার্স দল পরিচালনার দায়িত্বে রয়েছেন। ২৬ মে, ২০১৫ তারিখে তাঁকে ইংল্যান্ড দলের প্রধান কোচ হিসেবে মনোনীত করা হয়।


title: ট্রেভর বেলিস

text: ১৯৮৫ থেকে ১৯৯৭ সালের মধ্যে অস্ট্রেলিয়ার প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ মাঝারি সারির ব্যাটসম্যান ছিলেন। এরপর তিনি সিডনিতে চলে যান। সমগ্র খেলোয়াড়ী জীবনে ৫৮টি প্রথম-শ্রেণীর ক্রিকেটে অংশগ্রহণ করে ৩৫.৫৮ গড়ে তিন সহস্রাধিক রান সংগ্রহ করেন। ১৯৮৯-৯০ মৌসুমে নিউ সাউথ ওয়েলসে থাকা অবস্থায় দুই সেঞ্চুরিসহ ৯৯২ রান তোলেন।


title: ট্রেভর বেলিস

text: খেলোয়াড়ী জীবন থেকে অবসর নিয়ে কোচ হিসেবে নিজেকে আন্তর্জাতিক ক্রিকেট অঙ্গনে সম্পৃক্ত করেন। নিউ সাউথ ওয়েলস ক্রিকেট অ্যাসোসিয়েশনের ডেভেলাপমেন্ট অফিসার মনোনীত হন ও দ্বিতীয় একাদশকে বেশ কয়েক বছর পরিচালনা করেন। ২০০৪-০৫ মৌসুমে স্টিভ রিক্সনের পরিবর্তে নিউ সাউথ ওয়েলসের কোচ মনোনীত হন ও দলকে পুরা কাপের ফাইনালে কুইন্সল্যান্ডকে ১ উইকেটে হারিয়ে শিরোপা লাভে সহায়তা করেন। পরের মৌসুমে ট্রফি লাভে সক্ষম না হলেও আইএনজি কাপ জয় করে।


title: ট্রেভর বেলিস

text: ২০০৭ থেকে ২০১১ সাল পর্যন্ত শ্রীলঙ্কা দলের কোচের দায়িত্বে ছিলেন। এ সময়ে শ্রীলঙ্কা দল ২০১১ সালের ক্রিকেট বিশ্বকাপে রানার্স-আপ হয়। উভয় দলই টুয়েন্টি২০ লীগের শিরোপা লাভ করেছিল। আগস্ট, ২০০৭ সালে টম মুডি’র স্থলাভিষিক্ত হয়ে শ্রীলঙ্কা দলকে পরিচালনা করেন। শ্রীলঙ্কা ক্রিকেটের দল নির্বাচকমণ্ডলীর কর্মকর্তা ও সাবেক অধিনায়ক অরবিন্দ ডি সিলভা, রঞ্জন মাদুগালে, মাইকেল তিসেরা, সিদ্ধার্থ ওয়েতমুনি ও বান্দুলা ওয়ার্নাপুরা’র সুপারিশক্রমে কুইন্সল্যান্ড বুলসের কোচ টেরি অলিভারকে পাশ কাটিয়ে তিনি এ মনোনয়ন পান।


title: ট্রেভর বেলিস

text: ২০০৮-০৯ মৌসুমে পাকিস্তান সফরে দলের সাথে ভ্রমণে থাকা অবস্থায় সশস্ত্র আক্রমণে শুরুতে তাঁকে আহত মনে করা হলেও পরবর্তীকালে তা মিথ্যা প্রমাণিত হয়।


title: খাদ্য সংরক্ষণ

text: খাদ্য সংরক্ষণ () হল খাদ্যদ্রব্যকে ব্যাকটেরিয়া, ছত্রাক (যেমনঃ ঈস্ট) এবং অন্যান্য অণুজীবের আক্রমণ থেকে রক্ষা করে এবং খাদ্যের জারণ না ঘটতে দিয়ে এর পচন রোধ করে খাদ্যের স্বাদ ও গুণমান অক্ষুণ্ন রাখার প্রক্রিয়া।


title: খাদ্য সংরক্ষণ

text: খাদ্য সংরক্ষণ করার জন্য বিভিন্ন প্রক্রিয়া উদ্ভাবিত হয়েছে। কিউরিং, পিকলিং, হিটিং, কুলিং, ফ্রিজিং ইত্যাদি খাদ্য সংরক্ষণের জনপ্রিয় কয়েকটি প্রক্রিয়া। এছাড়াও পূর্বে বেশকিছু প্রক্রিয়া অনুসৃত হত; এ প্রক্রিয়াগুলোতে তুলনামূকলভাবে বর্তমানের চেয়ে কম শক্তিপ্রয়োগ করলেও হত, এবং তা কম কার্বন নিঃসরণ করত।


title: খাদ্য সংরক্ষণ

text: সভ্যতার বিকাশের সাথে সাথে ক্রমেই খাদ্য সংরক্ষণের প্রয়োজনীয়তা দেখা দেয়। কৃষির বিকাশ থেকে শিল্প বিপ্ল্ব পর্যন্ত খাদ্য সংরক্ষনের নানান প্রক্রিয়া বিকাশ লাভ করতে থাকে। প্রধানত ২ উপায়ে খাদ্য সংরক্ষণ করা হয়ঃ প্রাকৃতিক ও কৃত্রিম প্রাকৃতিক পদ্ধতিতে খাদ্য সংরক্ষণের নানান প্রক্রিয়া আছে। এসব পদ্ধতিতে খাদ্য সংরক্ষণ করলে তা স্বাস্থ্যের উপরে কোনপ্রকার বিরূপ প্রভাব ফেলে না। কৃত্রিম উপায়ে খাদ্য সংরক্ষণের ক্ষেত্রে যেসব রাসায়নিক পদার্থগুলোকে সীমিত মাত্রায় ব্যবহার ক্রতে হয়। প্রাকৃতিক ও কৃত্রিম উপায়ে খাদ্য সংরক্ষণের জন্য যথাক্রমে প্রাকৃতিক প্রিজারভেটিভ্স ও কৃত্রিম প্রিজারভেটিভ্স ব্যবহৃত হয়।


title: খাদ্য সংরক্ষণ

text: খাদ্যদ্রব্যের পচন রোধের জন্য যেসকল পদ্ধতি প্রাচীনকাল থেকে ব্যবহৃত হয়ে আসছে, তার মধ্যে শুষ্ককরণ অন্যতম। প্রায় খ্রিস্টপূর্ব ১২, ০০০ সালে মধ্য-পূর্ব এবং প্রাচ্যে সূর্যালোকের সাহায্যে খাদ্যদ্রব্যকে শুকিয়ে সংরক্ষণ করা হত। সবজি এবং ফলমূল স্বাভাবিকভাবেই সূর্যালোকের মাধ্যমে শুকিয়ে সংরক্ষণ করা গেলেও মধ্যযুগের বাড়িঘরের গঠনের কারণে বাড়ির ভেতরে যথেষ্ট পরিমাণে সূর্যালোক প্রবেশ করতে পারত না। তাই অনেক সময় আগুনের সাহায্যও নেওয়া হত।


title: খাদ্য সংরক্ষণ

text: শীতলীকরণ প্রক্রিয়ায় খাদ্যদ্রব্যের পচনকারী এনজাইমের ক্ষতিকার প্রভাব এবং অনূজীবের বংশবিস্তার রোধ করার জন্য খাদ্যকে নিম্ন তাপমাত্রায় সংরক্ষণ করা হয়। গরম কিংবা প্রতিকূল আবহাওয়ায় এই প্দ্ধতিতে দীর্ঘদিন খাদ্যের গুণাগুণ অক্ষুণ্ন রেখে সংরক্ষন করা যায়।


title: খাদ্য সংরক্ষণ

text: হিমায়ন বর্তমান সময় পর্যন্ত সর্বাধিক ব্যবহৃত প্রক্রিয়া। অর্থনৈতিক এবং ঘরোয়া উভয়দিক থেকেই এই পদ্ধতি অত্যন্ত জনপ্রিয়। নানা ধরণের রান্না করা কিংবা না করা খাবার এই পদ্ধতিতে সংরক্ষণ করা যায়। হিমায়নের জন্য বাণিজ্যিকভাবে হিমাগার ব্যবহৃত হয়। এর মাধ্যমে এক সময়ের খাদবার অন্য সময়ে ব্যবহার করা সম্ভব হয়।


title: খাদ্য সংরক্ষণ

text: উত্তাপন প্রক্রিয়ায় অধিক তাপমাত্রা সৃষ্টি করে অণুজীব জন্মাতে বাঁধা দেওয়া হয়। এটিও খাদ্য সংরক্ষণের অন্যতম জনপ্রিয় একটি প্রক্রিয়া।


title: খাদ্য সংরক্ষণ

text: কিউরিং খাদ্য সংরক্ষনের একটি বহুল ব্যবহৃত প্রক্রিয়া। একে সল্টিংও বলা হয়। ফ্রিজ আবিষ্কারের পূর্বে এই পদ্ধতি অধিক জনপ্রিয় ছিল। এর মাধ্যমে লবণের দ্রবণ ব্যবহার করে মাছ-মাংস প্রভৃতিকে দীর্ঘদিন অবিকৃতভাবে সংরক্ষণ করা যায়। দীর্ঘসময় সংরক্ষণ করার জন্য এই দ্রবণের সাথে সামান্য পরিমাণে ল্যাকটিক এসিড যোগ করা হয়। ল্যাকটিক এসিড অণুজীবগুলোকে বংশবিস্তার করতে বাধা সৃষ্টি করে।


title: খাদ্য সংরক্ষণ

text: অনেক দেশে বিভিন্ন ঋতুভেদে নানা রকম মাছ পাওয়া যায়, কিউরিং পদ্ধতিতে সংরক্ষণ করে সারা বছর এই মাছ পাওয়া যায়। মধ্যযুগে এই পদ্ধতি ব্যাপক জনপ্রিয় ছিল।


title: খাদ্য সংরক্ষণ

text: সুগার বা চিনি দিয়ে উৎকৃষ্টভাবে খাদ্য সংরক্ষণ করা হয়। সাধারণত ফল, আচার, জেলী, এপ্রিকট মারমালেট প্রভৃতি সংরক্ষণের জন্য এই পদ্ধতি ব্যবহৃত হয়। চিনির গাঢ় দ্রবণ দ্বারা এই পদ্ধতিতে খাদ্য সংরক্ষণ করা হয়। চিনির গাঢ় দ্রবণে অণুজীব ভালোভাবে বৃদ্ধিলাভ করতে পারেনা। ফলে খাদ্যদ্রব্য দীর্ঘদিন ভালো থাকে।


title: খাদ্য সংরক্ষণ

text: খাদ্যের তাক জীবন বৃদ্ধি করার পদ্ধতিগুলোর মধ্যে ধুমায়ন অন্যতম। এই পদ্ধতিতে উদ্ভিজ্জ উপাদান, যেমনঃ কাঠ পুড়িয়ে সৃষ্ট ধোঁয়া খাদ্যে প্রয়োগ করা হয়। এই উত্তপ্ত ধোঁয়া খাদ্যের অণুজীব ধ্বংস করে দেয়। মাছ-মাংস প্রভৃতি সংরক্ষণ করার জন্য ধুমায়ন পদ্ধতি ব্যবহৃত হয়। অনেক সময় মাছ-মাংসের কিউরিং করার পরে ধুমায়ন পদ্ধতির মাধ্যমে এদের তাক জীবন আরো বৃদ্ধি করা হয়।


title: খাদ্য সংরক্ষণ

text: পিকলিং খাদ্য সংরক্ষণের অপর একটি জনপ্রিয় পদ্ধতি। তেলে ও ভিনেগারে দু'রকম ভাবে পিকলিং করা যায়।


title: খাদ্য সংরক্ষণ

text: তেলে পিকলিং করার জন্য (আচারজাতকরণ বলা হয়ে থাকে) খাদ্যকে সিদ্ধ করে প্রথমেই মশলাযুক্ত করা হয়। পরবর্তীতে তেলে নিমজ্জিত করে সংরক্ষণ করা হয়। এর ফলে সিদ্ধ করার তাপে অণুজীব বাঁচতে পারে না এবং তেল-মশলায় তা আর জন্মাতেও পারে না। বিভিন্ন প্রকার আচার, যেমনঃ আমের আচার, মিশ্র সবজির আচার ইত্যাদির জন্য এই পদ্ধতি অনুসৃত হয়ে থাকে।


title: খাদ্য সংরক্ষণ

text: ভিনেগারে পিকলিং করার জন্য খাদ্য় থেকে বীজ সরিয়ে ভিনেগারে ডুবিয়ে বোতলজাত করা হয়ে থাকে। ভিনেগার কর্তৃক সৃষ্ট অম্লীয় পরিবেশে অণুজীব বাঁচতে পারেনা। রসুনের আচার, মরিচের আচার সংরক্ষণ করা হয় এই পদ্ধতিতে।


title: খাদ্য সংরক্ষণ

text: এই পদ্ধতিতে সোডিয়াম হাইড্রোক্সাইড (লাই) দিয়ে খাদ্যের পরিবেশকে অধিক ক্ষারীয় করে তোলা হয়, যার ফলে কোনপ্রকার ব্যাকটেরিয়া জন্মাতে পারে না। তবে এই পদ্ধতিতে খাবারের স্বাদ ও গন্ধ কিছুটা বিকৃত হয়। কিছু জলপাইয়ের রান্না সহ অন্যান্য কিছু খাদ্যের ক্ষেত্রে এই পদ্ধতি ব্যবহৃত হয়।


title: খাদ্য সংরক্ষণ

text: কৌটাজাতকরণ খাদ্যদ্রব্য সংরক্ষণের একটি আধুনিক ও উন্নত ধরণের পদ্ধতি। এই পদ্ধতিতে খাদ্যদ্রব্যকে বায়ুরোধী অবস্থায় বা আগুনে শোধিত করে সাধারণত প্রিজারভেটিভ যোগ করে কৌটার মধ্যে রেখে সংরক্ষণ করা হয়, যেন এর খাদ্যমান ও স্বাদ অক্ষুণ্ন থাকে। এই খাদ্যদ্রব্যকে বহুদিন পর্যন্ত ভালো রাখা যায়। এ প্রক্রিয়ার মাধ্যমে অক্সিজেন দূর করে খাদ্যকে জারণের হাত থেকে রক্ষা করা যায়। এছাড়াও এনজাইম বিনষ্ট এবং অনাকাঙ্খিত ব্যকটেরিয়া ধ্বংসের জন্যেও এই পদ্ধতি অত্যন্ত কার্যকর। এই পদ্ধতিতে মাছ, মাংস, ফল, সবজি এমনকি দুধও দীর্ঘদিন সংরক্ষণ করা যায়। এই পদ্ধতি ব্লাঞ্চিং, একজস্টিং, সিলিং, স্টেরিলাইজিং সহ কয়েকটি ধাপে সম্পন্ন হয়।


title: খাদ্য সংরক্ষণ

text: জেলীকরণের মাধ্যমে খাদ্য সংরক্ষণের জন্য জেলী গঠন করে এমন পদার্থসহ খাদ্যকে সংরক্ষণ করা হয়। জেলীজাতীয় পদার্থের মধ্যে রয়েছে মেইজ ময়দা, এরারুট, আগার ইত্যাদি। এই জেলী অনূজীব বিস্তারে বাঁধা দেয়। ফলে সংরক্ষিত খাদ্যের কোন প্রকার ক্ষতি হয়না। এই পদ্ধতিতে কৌটাজাত চিংড়ি, মুরগি ইত্যাদি সংরক্ষণ করা হয়। ভাপে সিদ্ধ মাংসকেও এই পদ্ধতিতে সংরক্ষণ করা হয়।


title: খাদ্য সংরক্ষণ

text: খাদ্য সংরক্ষণের এই পদ্ধতিতে সাধারণত মাংস্কেই সংরক্ষণ করা হয়। এক্ষেত্রে খাদ্যকে বায়ুরোধী অবস্থায় ব্রাইন (২% লবণের জলীয় দ্রবণ) মিশিয়ে প্রক্রিয়াজাত করা হয়। এই ব্রাইন মিশানো বায়ুশূণ্য অবস্থায় অণুজীব জন্মাতে পারে না। বিংশ শতকের মাঝামাঝি পর্যন্ত এই পদ্ধতি ব্যাপক জনপ্রিয় ছিল।


title: খাদ্য সংরক্ষণ

text: এছাড়াও খাদ্য সংরক্ষণের আরো নানান পদ্ধতি রয়েছে। তন্মধ্যে বিকিরণ, সংশোধিত বায়ুমণ্ডল, ইলেকট্রোপোরেশন, পাস্তূরীকরণ, বায়ো সংরক্ষণ উল্লেখযোগ্য।


title: খাদ্য সংরক্ষণ

text: গাঁজন হল স্টার্চ এবং চিনির এলকোহলে পরিণত হওয়ার প্রক্রিয়া, যা কিছু অণুজীবের মাধ্যমে সম্পন্ন হয়। তবে গাঁজন শূধু এলকোহলই তৈরি করে না, এটি খাদ্য সংরক্ষণের একটি গুরুত্বপূর্ণ পদ্ধতিও বটে। এটি খাদ্যকে আরো পুষ্টিকর এবং সুস্বাদু করে তোলে। প্রক্রিয়াজাতকৃত খাদ্য কিছু গুরুত্বপূর্ণ ভিটামিনও বহন করে থাকে।


title: খাদ্য সংরক্ষণ

text: বিভিন্ন ধরণের খাদ্য বিভিন্ন সময়ে পাওয়া যায়। যেমন বাংলাদেশে বর্ষাকালে অধিক পরিমাণে মাছ পাওয়া যায়। ইলিশ মাছ সহ আরো বেশকিছু ধরণের মাছ বর্ষাকালেই পাওয়া যায়। খাদ্য সংরক্ষণের মাধ্যমে এদেরকে সংরক্ষণ করতে পারলে সারা বছরই আমিষের চাহিদা পূরণ করা সম্ভব হয়, মাছের দামও তুলনামূলকভাবে কম হয়।


title: খাদ্য সংরক্ষণ

text: অধিকাংশ খাবারই পচনশীল। এদেরকে বেশিদিন মানসম্মত অবস্থায় দীর্ঘদিন রাখা সম্ভব হয়না। কিন্তু খাদ্যকে যদি সঠিকভাবে সংরক্ষণ করা হয়, তাহলে এর মান দীর্ঘদিন, এমনকি কয়েক বছর পর্যন্ত অক্ষুণ্ন থাকে।


title: ম্যাট্রিক্স গুনন

text:
মেট্রিক্সের গুনন () দুই বা তার অধিক মেট্রিক্সের একটি গানিতিক অপারেশন।
ম্যাট্রিক্স গুনন মুলত দুইটি ম্যাট্রিক্সের প্রথম ম্যাট্রিক্সের সারি এবং দ্বিতীয় ম্যাট্রিক্সের কলামের মধ্য স্কেলার অপারেশন। উদাহরণ স্বরূপ বলা যায় যদি-


title: ম্যাট্রিক্স গুনন

text: যদি "A" একটি "m" সংখ্যাক সারি এবং "n" সংখ্যাক কলাম বিশিষ্ট ম্যাট্রিক্স হয় এবং "B" একটি "p" সংখ্যাক সারি এবং "q" সংখ্যাক কলাম বিশিষ্ট ম্যাট্রিক্স হয় তাহলে "A" এবং "B" ম্যাট্রিক্স দুটি গুননের যোগ্য হবে যদি এবং কেবল যদি "n=p" হয়। অর্থাৎ দুটি ম্যাট্রিক্স গুননের যোগ্যতা তখনই অর্জন করে যখন প্রথম ম্যাট্রিক্স এর কলাম সংখ্যা এবং দ্বিতীয় ম্যাট্রিক্সের সারি সংখ্যা সমান হয়।


title: ম্যাট্রিক্স গুনন

text: যদি "A" একটি "m" সংখ্যাক সারি এবং "n" সংখ্যাক কলাম বিশিষ্ট ম্যাট্রিক্স হয় এবং "B" একটি "p" সংখ্যাক সারি এবং "q" সংখ্যাক কলাম বিশিষ্ট ম্যাট্রিক্স হয় তাহলে "A" এবং "B" ম্যাট্রিক্সটি গুনন যোগ্য হবে যদি যদি "n=p" হয় এবং গুনের পর ম্যাট্রিক্স "AB" পাওয়া গেলে এতে "m" সংখ্যাক সারি এবং q সংখ্যাক কলাম থাকবে। অর্থাৎ দুটি ম্যাট্রিক্সের গুনফল ম্যাট্রিক্সের সারি সংখ্যা হবে প্রথম ম্যাট্রিক্সের সারি সংখ্যার সমান এবং গুনফল ম্যট্রিক্সের কলাম সংখ্যা হবে দ্বিতীয় ম্যাট্রিক্সের কলাম সংখ্যার সমান। "AB" ম্যাট্রিক্সের আকার হবে "(m x q)" অর্থাৎ এতে "m" সংখ্যাক সারি এবং "q" সংখ্যাক কলাম থাকবে।।


title: ম্যাট্রিক্স গুনন

text: ম্যাট্রিক্স দুটির গুনফল


title: ম্যাট্রিক্স গুনন

text: এবং


title: ম্যাট্রিক্স গুনন

text: দুটি ম্যাট্রিক্সের গুন করার পাশাপাশি ম্যাট্রিক্সের সাথে অন্য কোন স্কেলার রাশিকেও গুন করা যায়। কোন ম্যাট্রিক্সকে যদি একটি স্কেলার রাশি দিয়ে গুন করা হয় তবে তা ম্যাট্রিক্সের সকল উপাদানের সাথে গুন হয়ে যাবে। অর্থাৎ একটি ৩ টি সারি এবং ৩টি কলাম বিশিষ্ট "A" ম্যাট্রিক্স কে যদি formula_6 দ্বারা গুন করা হয় তবে তা "A" ম্যাট্রিক্সের ৯ টি উপাদান বা ভুক্তির(উল্লেখ্য আধুনিক গনিতে উপাদানগুলোকে ভুক্তি নামে নামকরণ করা হয়েছে) সবার সাথে আলাদা আলাদা ভাবে গুন হয়ে যাবে।


title: তোতাপাখি ফুল

text: তোতাপাখি ফুল (বৈজ্ঞানিক নাম:Impatiens psittacina), () হচ্ছে দক্ষিণ-পূর্ব এশিয়ার একটি উদ্ভিদ প্রজাতি, এবং এটি প্রথম বর্ণনা করেন জোসেফ ড্যালটন হুকার। এটির আকার তুলনায় উড়ন্ত তোতাপাখির কারণে এটিকে উল্লেখ করা হয়। এটিকে থাইল্যান্ড, বার্মা এবং ভারতের অংশবিশেষে দেখা যায়।


title: তোতাপাখি ফুল

text: তোতাপাখি ফুল প্রথম আবিস্কার হয় বার্মার শান নামক অঞ্চলে আর আবিস্কার করেন “এ, এইচ, হিল্ডাব্রান্ড”। আবিস্কারের পরেই কিন্তু এই ফুলের অস্তিত্ত সম্পর্কে সবাইকে জানানো হয় নাই। ১৮৯৯ সালে প্রথমে এই ফুলের বীজ সংগ্রহ করে তা পাঠিয়ে দেওয়া হয় লন্ডনের "কিউ রয়্যাল গার্ডেন” এ, তারপর এই রয়্যাল গার্ডেনেই ১৯০০ সালে প্রথম ফুল ফোটে। বলতে পারেন মানুষের পর্যবেক্ষনে প্রথম এই ফুল ফুটানো হয়। কেননা এই ফুল এর আগে সবার অগোচরে বনাঞ্চলেই ফুটতো। এরপর ১৯০১ সালে ইংরেজ উদ্ভিদ বিজ্ঞানী “জোসেফ ড্যালটন হুকার” সর্বপ্রথম এই ফুলের অস্তিত্ত সম্পর্কে বিশ্ববাসীকে অবিহত করেন।


title: তোতাপাখি ফুল

text: তোতাপাখি ফুলের গাছ উচ্চতায় প্রায় ৬ ফুটের মত হয়। আর এর পাতা লম্বায় ৬ সেঃমিঃ এর মত হয়ে থাকে। আর ফুল প্রায় ৫ সেঃমিঃ এর মত হয়ে থাকে। এই ফুল সাধারনত অক্টোবার থেকে নভেম্বরের মধ্যে ফোটে। এই তোতাপাখি ফুলের গাছ সব জায়গায় জন্মাতে পারে না, কেননা এরা পরিবেশ দ্বারা অনেক বেশি প্রভাবিত হয়। সাধারনত সমূদ্র সৈকত অঞ্চলে যেখানে বাতাসের আদ্রতা অনেক বেশি সেই সকল জায়গায় বেশী জন্মায়। আর এই ফুলের রঙ হাল্কা বেগুনী এবং গাঢ় লাল রঙের হয়। আর এই দু’টি রঙকে মাঝখানের সাদা রঙ আলাদা করে রেখেছে।


title: মূলসর্বাস্তিবাদ

text:
মূলসর্বাস্তিবাদ (সংস্কৃত: मूलसर्वास्तिवाद; ) ছিল ভারতের একটি আদি বৌদ্ধ সম্প্রদায়। মূলসর্বাস্তিবাদের উৎপত্তি এবং সর্বাস্তিবাদ সম্প্রদায়ের সঙ্গে এর সম্পর্কে আজও সঠিক কিছু জানা যায় না। যদিও এ বিষয়ে অনেক কিছু অনুমান করা হয়। মূলসর্বাস্তিবাদ বিনয় শাখাটি তিব্বতি ও মোঙ্গোলিয়ানরা আজ পর্যন্ত রক্ষা করে চলেছেন।
মূলসর্বাস্তিবাদ ও সর্বাস্তিবাদ শাখার মধ্যে সম্পর্ক নিয়ে বিতর্ক আছে। আধুনিক গবেষকরা মনে করেন, দুটি সম্পূর্ণ পৃথক সম্প্রদায়। ইজিংয়ের মতে, মূলসর্বাস্তিবাদ সর্বাস্তিবাদ শাখা থেকে উৎপন্ন। কিন্তু বুটন রিনচেন ড্রাব বলেছেন, নামটি সকল বৌদ্ধ সম্প্রদায়ের ‘মূল’ বা শিকড় সর্বাস্তিবাদের প্রতি একটি শ্রদ্ধার্ঘ। এই দুই সম্প্রদায় কিভাবে একে অপরের সঙ্গে যুক্ত তা নিয়ে গবেষক মহলে বিভিন্ন তত্ত্ব রয়েছে। ভিক্ষু সুজাতো সেগুলির সারসংক্ষেপ করে বলেছেন:
গ্রেগরি কোপেনের মতে, মূলসর্বাস্তিবাদের উৎপত্তি খ্রিস্টীয় দ্বিতীয় শতাব্দীতে এবং ভারতে এই মতবাদের পতন হয় সপ্তম শতাব্দীতে।


title: মূলসর্বাস্তিবাদ

text: মধ্য এশিয়া অঞ্চলে ধর্মপ্রচারকদের কার্যকলাপের ফলে ওই অঞ্চলে মূলসর্বাস্তিবাদ মতবাদ প্রসারিত হয়েছিল। গবেষকরা মধ্য এশিয়ায় বৌদ্ধধর্ম প্রসারে তিনটি পৃথক প্রচারক কর্মপর্যায়ের উল্লেখ করে থাকেন। এগুলি কালানুক্রমিকভাবে নিম্নোক্ত তিন সম্প্রদায়ের সঙ্গে যুক্ত:


title: মূলসর্বাস্তিবাদ

text: সপ্তম শতাব্দীতে, ইজিং লিখেছিলেন, মূলসর্বাস্তিবাদ শ্রীবিজয় রাজ্যের (অধুনা ইন্দোনেশিয়া) সর্বত্র প্রধান মতবাদ ছিল। ইজিং শ্রীবিজয়ে ছয় বা সাত বছর ছিলেন। এই সময় তিনি সংস্কৃত শিখে সংস্কৃত থেকে চীনা ভাষায় ধর্মগ্রন্থগুলি অনুবাদ করেছিলেন। ইজিং বলেছেন, মূলসর্বাস্তিবাদ বিনয় এই অঞ্চলে সর্বত্র গৃহীত হয়েছিল। তিনি লিখেছেন, তিনি যা পড়েছেন এবং সেখানকার নিয়মকানুন ও উৎসব-অনুষ্ঠান সবই ছিল ভারতের মতো। ইজিং বর্ণনা করেছেন, দ্বীপগুলি প্রধানত ছিল ‘হীনযানী’। কিন্তু মেলায়ু রাজ্যে অসঙ্গের"যোগাচারভূমি-শাস্ত্র" প্রভৃতি মহাযান মত প্রচলিত ছিল।


title: মূলসর্বাস্তিবাদ

text: মূলসর্বাস্তিবাদ বিনয় হল তিনটি বিদ্যমান বিনয় পরম্পরার একটি (অন্যগুলি হল ধর্মগুপ্তক ও থেরবাদ)। তিব্বতের সম্প্রাট রালপাচেন শুধুমার মূলসর্বাস্তিবাদ বিনয় অনুমোদন করেছিলেন। যেহেতু মোঙ্গোলিয়ান বৌদ্ধধর্ম তিব্বত থেকে গিয়েছিল, তাই মোঙ্গোলিয়ানরাও এই নিয়ম অনুসরণ করে।


title: মূলসর্বাস্তিবাদ

text: মূলসর্বাস্তিবাদ বিনয় পাওয়া যায় তিব্বতি (নবম শতাব্দীর অনুবাদ) ও চীনা (অষ্টম শতাব্দীর অনুবাদ) সংস্করণে। এর কিছু কিছু অংশ সংস্কৃতেও পাওয়া যায়।


title: হায়াতুস সাহাবাহ

text: হায়াতুস সাহাবাহ হচ্ছে সাহাবায়ে কেরাম রাদিয়াল্লাহু আনহুমদের জীবনী নিয়ে লিখিত একটি কিতাবের সংকলন। এর লেখক হযরত মাওলানা মুহম্মদ ইউসুফ কান্ধলভী (রহ:)। তিনি মেওয়াতের বিশিষ্ট বুজুর্গ ব্যক্তি, দাওয়াত ও তাবলীগের মেহনতের পুরোধা ব্যক্তিত্ব হযরত মাওলানা ইলিয়াস কান্ধলভী (রহ:) এর একমাত্র ছেলে।


title: হায়াতুস সাহাবাহ

text: মূল কিতাব টি আরবি ভাষায় লিখিত। পরবর্তী তে এটি বাংলা, উর্দু, ইংরাজি সহ পৃথিবীর বিভিন্ন ভাষায় অনূদিত হয়েছে। বাংলায় কিতাবটি সাত খন্ড বিশিষ্ট। কথিত আছে..."হায়াতুস সাহাবাহ" কিতাব টি রচনা করতে গিয়ে লেখক প্রায় ৫০০০০ কিতাবের মুতায়ালা (অধ্যয়ন) করেছেন।


title: ইবনে ইসহাক

text: মুহাম্মাদ ইবনে ইসহাক ইবনে ইয়াসার ইবনে খিয়ার (; কিছু সূত্র অনুসারে, ইবনে খাব্বার, অথবা কুমান, অথবা কুতান, অথবা সহজভাবে "ইবনে ইসহাক"', ابن إسحاق, অর্থ "ইসহাকের ছেলে"; ৭৬৭ অথবা ৭৬১ তে মৃত্যুবরণ করেন) হলেন একজন আরব মুসলিম ইতিহাসবিদ এবং ধর্মীয় জীবনী লেখক। তিনি ইসলামিক নবী মুহাম্মাদ সম্পর্কে মৌখিকভাবে প্রচলিত বর্ণনাসমূহ একত্রীকরণ করে নবী মুহাম্মাদের একটি জীবনী সংকলন রচনা করেন যা ইসলামি তথ্যসূত্রের ইতিহাসে অদ্দবধি অত্যন্ত গুরুত্বপূর্ণ।


title: পোলার স্থানাংক ব্যবস্থা

text: গনিতে পোলার স্থানাংক ব্যবস্থা () এক ধরনের দ্বিমাত্রিক স্থানাংক ব্যাবস্থা যেখানে সমতলের প্রতিটি বিন্দুর অবস্থান একটি নির্দিষ্ট বিন্দু ও একটি নির্দিষ্ট অক্ষরেখার সাপেক্ষে নির্নয় করা হয়। নির্দিষ্ট বিন্দুটিকে পোলার স্থানাংক ব্যবস্থার সাপেক্ষ বিন্দু ও নির্দিষ্ট রেখাটিকে সাপেক্ষ রেখা বলে।


title: পোলার স্থানাংক ব্যবস্থা

text: মূল বিন্দুকে পোলার স্থানাংক ব্যাবস্থায় সাপেক্ষ বিন্দু এবং একটি নির্দিষ্ট অনুভুমিক অক্ষ "L" কে পোলার স্থানাংক ব্যবস্থার মূল অক্ষ বা সাপেক্ষ অক্ষ হিসাবে ধরা হয়। মূল বিন্দু থেকে স্থানাঙ্ক ব্যবস্থায় প্রকাশিত বিন্দুর দুরত্বকে ব্যাসার্ধ ভেক্টর বা ব্যাসার্ধ বলা হয় যা "r" দ্বারা প্রকাশ করা হয় (উল্লেখ্য ব্যাসার্ধ ভেক্টর "r" একটি ধনাত্বক স্কেলার সংখ্যা) এবং "r" এর সাথে সাপেক্ষ বা মূল অক্ষ "L" এর উৎপন্ন ধনাত্বক কোণকে ভেক্টরিয়াল কোণ বলে যা "θ" দ্বারা প্রকাশ করা হয়। একটি বিন্দুকে পোলার স্থানাংক ব্যাবস্থায় (r,θ) দ্বারা প্রকাশ করা হয়।


title: পোলার স্থানাংক ব্যবস্থা

text: ব্যাসার্ধ ভেক্টরকে "r" এবং উৎপন্ন কোণকে "θ" দ্বারা প্রকাশ করা হয়েছে। কোন বিন্দুর পোলার স্থানাংক "(r, θ)" দ্বারা প্রকাশিত হয়।


title: পোলার স্থানাংক ব্যবস্থা

text: পোলার স্থানাংক ব্যাবস্থায় কোণকে ষাট মূলক এককে ডিগ্রিতে এবং বৃত্তিয় এককে রেডিয়ানে প্রকাশ করা হয়। কোণ প্রকাশে ষাট মূলক পদ্ধতি সাধারনত নেভিগেশন, সার্ভে সহ অনেক ফলিত পদ্ধতিতে একক হিসাবে ধরা হয় যেখানে বৃত্তিয় পদ্ধতি গণিত এবং গাণিতিক পদার্থ বিজ্ঞানে ব্যবহৃত হয়।


title: পোলার স্থানাংক ব্যবস্থা

text:
সাধারণত একটি ধনাত্বক কোণ উৎপন্ন হয় যখন কোণটি স্থানাংকের অক্ষের সাথে ঘড়ির কাটার বিপরীতে নির্নয় করা হয়।
গানিতিক সংস্কৃতিতে পোলার স্থানাংকের মূল অক্ষকে অনুভুমিক ভাবে আঁকা হয় এবং অক্ষ রেখাটি ডান দিকে অসীম পর্যন্ত বিস্তৃত।
কোণের প্রতিটি মানের সাথে প্রতিবার ৩৬০ ডিগ্রি বা ২π কোণ যুক্ত করলে যেকোন বিন্দুর দিক অপরিবর্তিত থাকে। আবার ব্যাসার্ধ ভেক্টরের মান ঋনাত্বক হলে তা বিপরীত দিকে দুরত্ব বুঝায়। সে ক্ষেত্রে একই বিন্দুকে অসীম সংখ্যাক মান দ্বারা প্রকাশ করা যায় যেমন: অথবা যেখানে n যে কোন পূর্ন সংখ্যা। এক্ষেত্রে একই পোল বা বিন্দুর জন্য একাধিক স্থানাংকের মান পাওয়া যায়। এই ত্রুটি নিরসনের জন্য ব্যাসার্ধ ভেক্টরের মান সিমাবদ্ধ এবং তা অঋনাত্বক বাস্তব সংখ্যা গুলোর মাঝে আবদ্ধ ()। এবং কৌনিক ব্যবধানের মান ষাট মূলক পদ্ধতিতে [০, ৩৬০°) এবং বৃত্তিয় পদ্ধতিতে [০, ২π) এর মধ্যে সিমাবদ্ধ রাখা হয়। স্থানাংক নির্নয়ের জন্য সতন্ত্র অক্ষ রেখাও প্রয়োজন। সতন্ত্র অক্ষ রেখাটিই মূল অক্ষ বা সাপেক্ষ অক্ষ যেখানে "θ" = ০।
পোল বা বিন্দুর স্থানংক (০,০) হলে এর ব্যাসার্ধ ভেক্টর ও ভেক্টরিয়াল কোণ উভয়ই শূন্য।


title: বীরস্বামী পারমল

text: বীরস্বামী পারমল (জন্ম: ১১ আগস্ট, ১৯৮৯) গায়ানার বারবাইস এলাকায় জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। পাশাপাশি ওয়েস্ট ইন্ডিজের আঞ্চলিক ক্রিকেট প্রতিযোগিতায় গায়ানা দলের পক্ষে খেলছেন। দলে তিনি মূলতঃ বোলার হিসেবে দায়িত্ব পালন করে থাকেন।


title: বীরস্বামী পারমল

text: ২০০২ সাল থেকে ক্লাব ক্রিকেটে আলবিওন কম্যুনিটি সেন্টার ক্রিকেট ক্লাবে খেলছেন। ২০০৬-০৭ মৌসুমে প্রথম-শ্রেণীর চারদিনের আঞ্চলিক প্রতিযোগিতা হিসেবে ক্যারিব বিয়ার সিরিজে গায়ানার প্রতিনিধিত্ব করেন। প্রতিপক্ষ উইন্ডওয়ার্ড আইল্যান্ডসের বিপক্ষে অভিষিক্ত প্রথম-শ্রেণীর ক্রিকেটে চার উইকেট পান তিনি। এছাড়াও, কেএফসি কাপে জামাইকার বিপক্ষে পাঁচ-উইকেট পান। এর দুই বছর পর ২৩.৯৩ গড়ে ৩২ উইকেট নিয়ে সকলের নজর কাড়েন। এছাড়াও, ২০১১-১২ মৌসুমে ২২.০৫ গড়ে ৩৭ উইকেট পান। ২০১২ সালে সফরকারী ভারত এ দলের বিপক্ষে ওয়েস্ট ইন্ডিজ এ দলের অধিনায়কত্ব করেন।


title: বীরস্বামী পারমল

text: ২০০২ সাল থেকে প্রথম-শ্রেণীর ক্রিকেটে হাতেখড়ি হলেও ১০ বছর পর টেস্টে অংশগ্রহণের সুযোগ পান পারমল। ঘরোয়া ক্রিকেটে দূর্দান্ত ক্রীড়াশৈলী প্রদর্শনের ফলে বাংলাদেশ সফরে সুনীল নারাইনের সাথে দলের দ্বিতীয় স্পিনার হিসেবে দলে অন্তর্ভুক্তি ঘটে। ১৩ নভেম্বর, ২০১২ তারিখে ঢাকার শের-ই-বাংলা জাতীয় স্টেডিয়ামে বাংলাদেশের বিপক্ষে অনুষ্ঠিত ১ম টেস্টে তার অভিষেক ঘটে। ঐ টেস্টে তিনি চার উইকেট তুলে নিয়ে ওয়েস্ট ইন্ডিজের ৭৭ রানের জয়ে ভূমিকা রাখেন। একই দলের বিপক্ষে ৫ ডিসেম্বর, ২০১২ তারিখে অনুষ্ঠিত ৩য় ওডিআইয়ে তার অভিষেক ঘটেছিল।


title: বহুপদী

text: গনিতে বহুপদী () হল একটি গানিতিক প্রকাশ যেখানে এক বা একাধিক চলক এবং তাদের ধনাত্বক পূ্র্ণ সাংখিক ঘাত এবং ধ্রুবকের যোগ, বিয়োগ, গুন এবং ভাগের মাধ্যমে সৃষ্টি হয়। একটি এক চলক বিশিষ্ট দ্বিঘাত বহুপদী-


title: বহুপদী

text:
বহুপদী গণিত এবং বিজ্ঞানে ব্যপক ভাবে ব্যবহৃত। উদাহরণ সরূপ বলা যায় বহুপদী সমীকরণ গঠনের মাধ্যমে বহু জটিল গাণিতিক সমস্যা সহজেই সমাধান করা যায়।
এটি একটি এক চলক বিশিষ্ট বহুপদী যেখানে n ধনাত্বক পূর্ন সংখ্য। formula_2 থেকে formula_3 পর্যন্ত formula_4 এর বিভিন্ন ঘাতের সহক।


title: বহুপদী

text:
লক্ষনীয় যে formula_5 কোন বহপদী রাশি নয় কারণ রাশিটির দ্বিতীয় পদে formula_4 এর ঘাত formula_7 যা ঋনাত্বক।
formula_8 এটি একটি দুই চলক বিশিষ্ট বহুপদী যেখানে বহুপদীর সর্বোচ্চ ঘাত 3। উল্লেখ্য যে কোন বহুপদীতে যদি দুইটি চলক সম্বলিত পদ formula_9 আকারে থাকে তবে বহুপদীর সর্বোচ্চ ঘাত হয় (m+n) অর্থাত দুটি চলকের ঘাতের যোগ ফলের সমান।
কোন বহুপদী রাশিতে যদি চলকের সর্বোচ্চ ঘাত যদি এক হয় তবে সেই বহুপদী রাশিকে এক ঘাত বহুপদী বলা হয়।


title: বহুপদী

text: এক চলক বিশিষ্ট এক ঘাত বহুপদী-


বহুপদী


title: বহুপদী

text: এখানে "a" ও "b" উভয়ই ধ্রুবক।


title: বহুপদী

text: দুই চলক বিশিষ্ট এক ঘাত বহুপদী-


title: বহুপদী

text: এখানে "a", "b" ও "c" সবগুলোই ধ্রুবক।


title: বহুপদী

text: যেসব বহুপদী রাশিতে চলকের সর্বোচ্চ ঘাত দুই তাদের দ্বিঘাত বহুপদী বলা হয়।


title: বহুপদী

text: এক চলক বিশিষ্ট দ্বিঘাত বহুপদী-


title: বহুপদী

text: এখানে "a", "b" ও "c" ধ্রুবক। এখানে a≠0, কারণ "a" এর মান শূণ্য হলে তা একঘাত বহুপদীতে পরিনত হবে।


title: বহুপদী

text: দুই চলক বিশিষ্ট দ্বিঘাত বহুপদী-


title: বহুপদী

text: "a", "b", "c" ও "d" ধ্রুবক।


title: বহুপদী

text: যদি কোন বহুপদী রাশিতে সর্বোচ্চ ঘাত সংখ্যা তিন হয় তবে তাকে ত্রিঘাত বহুপদী বলা হয়।


title: বহুপদী

text: এক চলক বিশিষ্ট ত্রিঘাত বহুপদী-


title: বহুপদী

text: এখানে "a", "b", "c" ও "d" ধ্রুবক।


title: বহুপদী

text: আকারের সমীকরণকে বহুপদী সমীকরণ বলে। উল্লেখ্য এখানেও n একটি ধনাত্বক পূর্ণ সংখ্যা এবং formula_16 সহগ গুলো "x" বর্জিত সংখ্যা এবং formula_3 অবশ্যই শুণ্য নয় কারণ তা সমীকরণের সর্বোচ্চ ঘাতের সহগ।


title: ঝালকাঠি এন এস কামিল মাদরাসা

text: ঝালকাঠি এন এস কামিল মাদরাসা বা নেছারাবাদ কামিল মাদরাসা বাংলাদেশের একটি শিক্ষাপ্রতিষ্ঠান। এটি ঝালকাঠি জেলার বাসন্ডায় অবস্থিত। ১৯৫৬ সালে মাওঃ মুহাম্মদ আযীযুর রহমান নেছারাবাদী (হযরত কায়েদ সাহেব হুজুর রহঃ) মাদরাসাটি প্রতিষ্ঠা করেন। এখানে দাখিল, আলিম, ফাযিল ও কামিল শ্রেণীতে পাঠদান করা হয়। এর দাখিল ও আলিম শিক্ষা কার্যক্রম বাংলাদেশ মাদ্রাসা শিক্ষা বোর্ড এবং ফাযিল ও কামিল শিক্ষা কার্যক্রম ইসলামী বিশ্ববিদ্যালয় অধিভুক্ত।


title: ঝালকাঠি এন এস কামিল মাদরাসা

text: প্রখ্যাত আলেম মাওলনা মুহাম্মদ আযীযুর রহমান নেছারাবাদী ১৯৫৬ সালে নেছারাবাদ মাদরাসা নামে এর কার্যক্রম শুরু করেন। ১৯৬১ সালে মাদরাসাটি দাখিল ও ১৯৮৬ সালে কামিল পর্যায়ে উন্নীত হয়।


title: সুরভি জ্যোতি

text: সুরভি জ্যোতি (জন্মঃ ২৯ মে ১৯৮৮) একজন ভারতীয় অভিনেত্রী, মডেল, নৃত্যশিল্পী এবং রেডিও জকি। তিনি পাঞ্জাবি চলচ্চিত্র ও টিভি ধারাবাহিক "কবুল হ্যায়"-এ অভিনয় করেন।


title: পিয়েতা (মাইকেলেঞ্জেলো)

text: পিয়েতা (১৪৯৮ - ৯৯) হল ইউরোপীয় নবজাগরণ বা রেনেশাঁস যুগের বিশ্ববিখ্যাত শিল্পী, চিত্রকর, ভাস্কর ও স্থপতি মাইকেলেঞ্জেলোর সৃষ্ট এক অনবদ্য কীর্তি। পঞ্চদশ শতাব্দীর একেবারে শেষে তৈরি এই অনুপম ভাস্কর্যটি বর্তমানে রোমে ভ্যাটিকান সিটির সন্ত পিওত্‌র্'এর ব্যাসিলিকা গির্জায় রক্ষিত। এই একই বিষয়ের উপর তৈরি শিল্পীর একাধিক শিল্পকর্মর মধ্যে এটি প্রথম। কারারা-মার্বেলে তৈরি এই মূর্তিটি আসলে ফরাসি কার্ডিনাল জ্যঁ দ্য বিলেরে'র নির্দেশে গির্জায় তাঁর স্মৃতিরক্ষার্থে একটি আলঙ্কারিক ফলক হিসেবে তৈরি করা হয়েছিল। কিন্তু অষ্টাদশ শতাব্দীতে এই ভাস্কর্যটি তার বর্তমান অবস্থানে সরিয়ে নিয়ে আসা হয়। মাইকেলেঞ্জেলোর তৈরি এটি এমন একটি বিরল মূর্তি, যার উপর শিল্পীর নিজ সাক্ষর রক্ষিত আছে।


title: পিয়েতা (মাইকেলেঞ্জেলো)

text: ভাস্কর্যটির মূল বিষয়বস্তু হল, মা মেরির কোলে শায়িত যিশুর মৃতদেহ। এখানে প্রতিটি চরিত্রই এতটাই জীবন্ত যা সত্যিই বিষ্ময়ের উদ্রেক করে। নবজাগরণের যুগের ইতালীয় ভাস্কর্যের অন্যতম মূল বৈশিষ্ট্যই হল ফুটে ওঠা প্রতিটি চরিত্রর এই প্রাণময়তা, যা তাদের বাস্তবের অত্যন্ত কাছাকাছি এনে ফেলে।


title: পিয়েতা (মাইকেলেঞ্জেলো)

text: ১৪৯৬ - ১৫০১ খ্রিষ্টাব্দে মাইকেলেঞ্জেলো যখন প্রথমবারের জন্য রোমে বসবাস করছিলেন, এই ভাস্কর্যটি সেই সময়েরই সৃষ্টি। শিল্প-ইতিহাসে এই ভাস্কর্যটির গুরুত্ব আরও বেশি হওয়ার কারণ হল এটি নবজাগরণের যুগে কোনও ইতালীয় ভাস্করের হাতে এই বিষয়বস্তুর উপর তৈরি অন্যতম প্রথম কাজ। ভাস্কর্য শিল্পের বিষয়বস্তু হিসেবে যিশুর মৃত্যুতে শোকার্ত মাতা মেরি'র এই থিমটি তখন উত্তরে ফ্রান্সে যথেষ্ট জনপ্রিয় হলেও ইতালিতে তা তখনও খুব একটা জনপ্রিয় হয়ে ওঠেনি। ফরাসি কার্ডিনাল বিলেরে'র প্রস্তাব হাতে পেয়েই মাইকেলেঞ্জেলো এই কাজে হাত দেন। কিন্তু বিষয়বস্তুটি যে তাঁকে যথেষ্ট আকর্ষণ করেছিল, তা আমরা বুঝতে পারি, যখন দেখি এই থিমের উপর এই প্রথম কাজটির পরেও একই বিষয়ের উপর তিনি আরও কয়েকটি ভাস্কর্য তৈরি করেন। তবে এখানে মনে রাখা ভালো, মাইকেলেঞ্জেলোর এই রোমীয় পিয়েতা এই বিষয়বস্তুর উপর নবজাগরণের যুগের ইতালিতে তৈরি প্রথম দিকের একটি কাজ হলেও, এর আগেও এই বিষয়বস্তুর উপর ইতালিতে আরও কাজ হয়েছে, যদিও শিল্প সৌকর্য্যের মান বিচার করতে গেলে সেগুলির কোনওটিই মাইকেলেঞ্জেলোর কাজের পাশে উল্লিখিত হওয়ার যোগ্যতা ধরে না। উদাহরণস্বরূপ পাশের চিত্রে প্রদর্শিত পিয়েতা ভাস্কর্যটি লক্ষ করে দেখতে পারেন।


title: পিয়েতা (মাইকেলেঞ্জেলো)

text: ১৪৯৭ খ্রিষ্টাব্দে ভ্যাটিকানে সম্রাট অষ্টম শার্লের দূত ও সাঁ দেনির বেনেডিক্টাইন অর্ডারের সন্ন্যাসী, ফরাসি কার্ডিনাল জ্যঁ দ্য বিলেরে রোমের একজন অভিজাত ব্যাঙ্কার জাকোপো গালি'র মাধ্যমে তাঁর মৃত্যুর পর তাঁর স্মৃতিরক্ষার্থে সন্ত পিওত্‌রের ব্যাসিলিকার দক্ষিণদিকে অবস্থিত সান্তা পেত্রোনিলা গির্জার একটি চ্যাপেলে অলঙ্করণ হিসেবে বসানোর জন্য এই মর্মর মূর্তিটি তৈরি করার দায়িত্ব দেন মাইকেলেঞ্জেলোকে। অর্থাৎ সেই হিসেবে দেখতে গেলে মাইকেলেঞ্জেলোর রোমীয় পিয়েতা একটি অর্ডারি শিল্পকর্ম। অবশ্য সে' যুগে এটিই ছিল রেওয়াজ ও সে' যুগের বেশির ভাগ শিল্পকর্মরই সৃষ্টির ইতিহাস আমরা দেখতে পাই এ'রকমই। ১৪৯৭ খ্রিষ্টাব্দের শেষের দিকে এই বাবদ শিল্পী কিছু আগাম অর্থও লাভ করেন। কিন্তু মূল অর্ডারটি তাঁর কাছে আসে পরের বছর, ২৭ আগস্ট। ইতোমধ্যেই ৬ আগস্ট, ১৪৯৮ কার্ডিনালের মৃত্যু ঘটেছে। কিন্তু অর্ডারপত্রে আমরা দেখতে পাই কার্ডিনাল খুব স্পষ্ট ভাষাতেই পিয়েতা সম্পর্কে তাঁর ধারণা ব্যক্ত করেছেন - এটি হতে হবে মর্মর নির্মিত, যেখানে মাতা মেরির বয়স হবে কম, তিনি হবেন সম্পূর্ণ পোশাক পরিহিতা, আর তাঁর কোলে শায়িত থাকবেন ক্রশ থেকে নামানো, মৃত ও অর্ধনগ্ন প্রভু যিশু। এছাড়াও অর্ডারপত্রে খুব পরিষ্কার ভাষাতেই উল্লেখ করা হয় যে মূর্তিটি হতে হবে প্রমাণ আকারের এবং শিল্প-সৌকর্যের দিক থেকে তাকে সেই সময় পর্যন্ত রোমে রক্ষিত অন্যান্য সমস্ত মর্মরভাস্কর্যের তুলনায় হতে হবে শ্রেষ্ঠতর। স্বভাবতই, সেইসময় রোমে রক্ষিত অসংখ্য ভাস্কর্যের কথা মাথায় রাখলে বলতেই হয় এ' ছিল এক যথেষ্টই বলিষ্ঠ দাবি। এছাড়াও দাবি করা হয় যে একবছরের মধ্যেই সমগ্র কাজটি সম্পূর্ণ হওয়া চাই।


title: পিয়েতা (মাইকেলেঞ্জেলো)

text: ১৪৯৮ সালের মার্চ মাসে মাইকেলেঞ্জেলো কারারা যান। সেখানে মূর্তির জন্য প্রয়োজনীয় মনমতো মার্বেলের ব্লকটি নিজের হাতে বেছে নেওয়াই ছিল তাঁর উদ্দেশ্য। পরবর্তীকালেও তাঁর অন্যান্য বিভিন্ন ভাস্কর্যের ক্ষেত্রেও আমরা দেখতে পাই, এটাই ছিল তাঁর অভ্যেস। এরপর তিনি নিজেই দাঁড়িয়ে থেকে সেই পছন্দ হওয়া মার্বেল ব্লকটি কারারা থেকে রোমে আনার ব্যবস্থা করেন। অর্থাৎ, ১৪৯৮ সালের গ্রীষ্মের আগে তাঁর পক্ষে মূর্তির কাজে হাত দেওয়া নিশ্চিতভাবেই সম্ভব হয়নি। মূর্তিটি শেষ করতে এরপর তাঁর সময় লাগে প্রায় এক বছর। অর্থাৎ এটির কাজ শেষ হয় ১৪৯৯ বা ১৫০০ খ্রিস্টাব্দে। এইসময় ১৪৭৫ সালের ৬ মার্চ জন্মগ্রহণ করা শিল্পীর বয়স ছিল প্রায় ২৫ বছর। ঊনবিংশ শতাব্দীর বিখ্যাত জার্মান শিল্প-ঐতিহাসিক ভিলহেলম ল্যুবকা'র মতে শিল্পী মাইকেলেঞ্জেলোর অল্পবয়সের শ্রেষ্ঠ শিল্পকীর্তি এই পিয়েতাই। এরপর তিনি ক্রমে আরও পরিণতির দিকে এগিয়ে যান।


title: পিয়েতা (মাইকেলেঞ্জেলো)

text: পিয়েতা সৃষ্টির জন্য মাইকেলেঞ্জেলো সাম্মানিক হিসেবে ৪৫০ স্বর্ণ ডুকাট লাভ করেন (রাটনার/ডানৎসারের হিসেব অনুযায়ী তার আনুমানিক মূল্য আজকের হিসেবে প্রায় ৫০ হাজার ইউরো বা ৪০ লক্ষ (ভারতীয়) টাকা)।


title: পিয়েতা (মাইকেলেঞ্জেলো)

text: চুক্তি অনুযায়ী মূর্তিটি প্রথমে বসানোর কথা ছিল সান্তা পেত্রোনিলা গির্জায়। কিন্তু ১৫১৭ সালে নবজাগরণের যুগের বিখ্যাত স্থপতি দোনাতে ব্রামান্তে'র পরিকল্পনা অনুযায়ী সন্ত পিওত্‌রের গির্জার সংস্কারের সময় তার দক্ষিণদিকে অবস্থিত এই গির্জাটি ভাঙা পড়লে মূর্তিটিকে সরিয়ে নিয়ে গিয়ে বসানো হয় পুরনো সন্ত পিওত্‌রের গির্জার 'ভার্জিনা দেলা ফেব্রা' চ্যাপেলে। পরবর্তীকালে মূর্তিটি আরও কবার স্থানান্তরিত হয়। কিছুদিনের জন্য তা চতুর্থ সিক্সটাসের কয়ের'এও ছিল। শেষপর্যন্ত ১৭৪৯ সালে তা সন্ত পিওত্‌রের ব্যাসিলিকার প্রথম চ্যাপেলের অভ্যন্তরে ডানদিকের দেওয়ালে পবিত্র দরজা ও সন্ত সেবাস্তিয়ানের বেদির (অলটার) মাঝে তার বর্তমান অবস্থানে স্থানান্তরিত হয়। সেই থেকে এই চ্যাপেলেই তার অবস্থানের কারণে তাকে অনেকসময় 'চ্যাপেলের পিয়েতা' নামেও অভিহিত করা হয়ে থাকে।


title: পিয়েতা (মাইকেলেঞ্জেলো)

text: সেই সময় থেকে আজ পর্যন্ত একমাত্র ১৯৬২-৬৪ সালে নিউ ইয়র্কে অনুষ্ঠিত বিশ্বমেলার ভ্যাটিকান প্যাভিলিয়নে প্রদর্শনের উদ্দেশ্যেই প্রথম ও শেষবারের জন্য এই বিশ্বখ্যাত ভাস্কর্যটিকে তার স্থানচ্যুত করা হয়।


title: পিয়েতা (মাইকেলেঞ্জেলো)

text: মাইকেলেঞ্জেলোর এই চ্যাপেল পিয়েতাকে বেশ ক' বার ক্ষতির সম্মুখীন হতে হয়েছে। ১৭৩৬ সালে তাকে একবার স্থানান্তরিত করার সময় মাতা মেরির বাঁহাতের চারটি আঙুল খসে পড়ে। সেই সময় শিল্পী জিউসেপে লিরিওনি সেই আঙুল চারটিকে মেরামত করেন। সেই কারণে আঙুল চারটির মূল রূপ পুনরুদ্ধার হয়েছে কিনা, তাই নিয়ে শিল্পমহলে এখনও যথেষ্ট বিতর্ক আছে। ১৯৭২ সালের ২১ মে মূর্তিটি আরেকটি ভয়ঙ্কর আক্রমণের সম্মুখীন হয়। এক হাঙ্গেরিজাত অস্ট্রেলিয় নাগরিক লাসজলো টোথ হঠাৎ "আমিই যিশু" বলে চিৎকার করে উঠে একটি হাতুড়ি নিয়ে মূর্তির উপর উপর্যুপরি আঘাত হানতে শুরু করেন। পরপর পনেরোটি আঘাতে মেরির নাক খসে পড়ে, একটি চোখের পাতার ক্ষতি হয়, বাঁহাতটিও কনুই'এর কাছে অত্যন্ত ক্ষতিগ্রস্ত হয়। যারা কাছাকাছি ছিল, তারা ভেঙে পড়া খণ্ডগুলির অনেকগুলিই স্মৃতি হিসেবে সরিয়ে নিয়ে যায়। পরে সনির্বন্ধ অনুরোধে কিছু টুকরো ফেরত পাওয়া গেলেও, নাকের ভাঙা টুকরোটিসহ বেশ কিছু টুকরো আর ফেরত পাওয়া যায়নি। ফলে মেরামতির কাজে যতদূর সম্ভব মূল টুকরোগুলিকেই ব্যবহার করা হলেও না পাওয়া টুকরোগুলির অভাব পূরণ করতে শেষপর্যন্ত মূর্তির পিছনদিক থেকে খানিকটা মার্বেল কেটে নিয়েই মূর্তিটি মেরামত করতে হয়। এক্ষেত্রে জোড়া লাগাতে মর্মরগুঁড়ো ও আধুনিক পলিয়েস্টার প্রযুক্তির ব্যবহার করা হয়। এরপর থেকে সুরক্ষার খাতিরে মূর্তিটিকে একটি বুলেটপ্রুফ কাচের আধারে রাখা হয়েছে।


title: তারা (বৌদ্ধধর্ম)

text: তারা (, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাঁকে জেতসুন দোলমা (তিব্বতি ভাষা:"rje btsun sgrol ma") বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি "দৌলাও পূসা" নামে (多羅菩薩) স্বল্প-পরিচিত।


title: তারা (বৌদ্ধধর্ম)

text: তারা একজন তান্ত্রিক ধ্যান দেবী। বজ্রযান বৌদ্ধধর্মের তিব্বতি শাখাটি তাঁর ধ্যান অনুশীলন করে আন্তরিক গুণাবলির বিকাশ এবং দয়া ও শূন্যতার বাইরের, অন্তরের এবং গোপন শিক্ষা অনুধাবনের জন্য। একই শ্রেণীর বুদ্ধ বা বোধিসত্ত্বগণের গোষ্ঠীনাম হিসেবেও "তারা" শব্দটি ব্যবহৃত হয়। বোধিসত্ত্বেরা প্রায়শই বৌদ্ধ গুণাবলির উপমা হিসেবে ব্যবহৃত হন। সেই দিক থেকে এই ধারণাটি আরও স্পষ্টভাবে ব্যাখ্যা করা যায়।


title: তারা (বৌদ্ধধর্ম)

text: তারার সুপরিচিত রূপগুলির মধ্যে উল্লেখযোগ্য:


title: তারা (বৌদ্ধধর্ম)

text: বৌদ্ধধর্মের কোনো কোনো সম্প্রদায়ে "একুশ তারা" স্বীকৃত। তিব্বতি বৌদ্ধধর্মের চারটি সম্প্রদায়ই সকালে "একুশ তারা স্তোত্র" আবৃত্তি করে।


title: তারা (বৌদ্ধধর্ম)

text:
কোনো কোনো বৌদ্ধ সম্প্রদায় ও হিন্দুধর্মে তারার মন্ত্র একই: ওঁ তারে তুত্তারে তুরে স্বাহা। তিব্বতি প্রথা অনুসারে তিব্বতি ও বৌদ্ধরা এটিকে উচ্চারণ করে “ওঁ তারে তু তারে তুরে সোহা”।
তিব্বতি বৌদ্ধধর্মে তারা হলেন দয়া ও কার্যের একজন বোধিসত্ত্ব। তিনি হলেন অবলোকিতেশ্বরের নারী মূর্তি। কোনো কোনো সৃষ্টি উপাখ্যান অনুসারে তিনি অবলোকিতেশ্বরের চোখের জল থেকে উৎপন্ন হয়েছেন:


title: তারা (বৌদ্ধধর্ম)

text: তারা নির্বাণদাত্রী রূপেও পরিচিত। কারণ তিনিই সেই স্বর্গীয় দেবী যিনি সংসারের দুঃখে তপ্তদের কান্না শুনতে পান।


title: তারা (বৌদ্ধধর্ম)

text: তারার উৎস হিন্দু না বৌদ্ধ সেটি অস্পষ্ট। এ নিয়ে গবেষকদের মধ্যে বিতর্ক রয়েছে। মল্লার ঘোষ মনে করেন, তাঁর উৎস হিন্দু পুরাণ শাস্ত্র। সেখানে তাঁদের দেবী দুর্গার একটি রূপ বলা হয়েছে। আধুনিক কালে বৌদ্ধধর্ম ও হিন্দুধর্মের শাক্ত সম্প্রদায়ে (দশমহাবিদ্যার অন্যতম দেবী রূপে) তাঁর পূজা হয়।


title: তারা (বৌদ্ধধর্ম)

text: পরবর্তীকালের বৌদ্ধ ধর্মগ্রন্থ "মঞ্জুশ্রীমূলকল্প"-এ (খ্রিস্টীয় ৫ম-৮ম শতাব্দী) তারাকে বোধির দয়ার প্রতিমূর্তি হিসেবে দেখানো হয়েছে। যে প্রাচীনতম মূর্তিটিকে তারামূর্তি হিসেবে চিহ্নিত করা গিয়েছে সেটি বৌদ্ধ মঠ চত্বর ইলোরা গুহায় (অধুনা ভারতের মহারাষ্ট্রে অবস্থিত) খ্রিস্টীয় ৭ম শতকে নির্মিত হয়েছিল। উত্তরপূর্ব ভারতে পাল সাম্রাজ্যের শাসন সুপ্রতিষ্ঠিত হলে (খ্রিস্টীয় ৮ম শতাব্দী) তারা পূজা জনপ্রিয় হয়।


title: তারা (বৌদ্ধধর্ম)

text: ৮ম শতাব্দীতে পাল সাম্রাজ্যে তন্ত্রের অভ্যুত্থানের সঙ্গে সঙ্গে তারা খুব জনপ্রিয় এক বজ্রযান দেবীতে পরিণত হন। পদ্মসম্ভবের মাধ্যমে ভারতীয় বৌদ্ধধর্ম তিব্বতে পৌঁছালে তারার পূজানুশীলন তিব্বতি বৌদ্ধধর্মের মধ্যেও ঢুকে পড়ে। এরপর থেকে তাঁকে “সকল বুদ্ধগণের মা” হিসেবে গণ্য করা হতে থাকে। এটি অনেকটা হিন্দুধর্মের মাতৃকাদেবী ধারণার অনুরূপ।


title: তারা (বৌদ্ধধর্ম)

text: দেবী হোক, বা বুদ্ধ হোক বা বোধিসত্ত্বই হোক, তারা তিব্বত (এবং উত্তর ভারতে নির্বাসিত তিব্বতি সম্প্রদায়ে), মঙ্গোলিয়া, নেপাল ও ভুটানে বেশ জনপ্রিয়। সারা বিশ্বের অধিকাংশ বৌদ্ধ সম্প্রদায় তারা পূজা করে। (আরও দেখুন, গুয়ানয়িন, চীনা বৌদ্ধধর্মে অবলোকিতেশ্বরের নারীরূপ)।


title: তারা (বৌদ্ধধর্ম)

text: আধুনিক কালে হরিত তারা ও শুক্লতারা সম্ভবত তারার সবচেয়ে জনপ্রিয় মূর্তি। হরিত তারা ও খদিরবনী তারা সাধারণত ভয়ের থেকে রক্ষার সঙ্গে যুক্ত। আটরকম দ্বন্দ্ব থেকে রক্ষার সঙ্গেও তাঁরা যুক্ত: সিংহ (= অহংকার), বুনো হাতি (= অজ্ঞান), আগুন (= ঘৃণা ও ক্রোধ), সাপ (= ঈর্ষা), চোর ও ডাকাত (= ভুল মত, গোঁড়া মতবাদ সহ), বন্ধন (= লোভ ও কার্পণ্য), বন্যা (= কামনা ও বন্ধন) ও অপদেবতা ও দানব (= যে দ্বন্দ্ব বিভ্রান্ত করে)। দীর্ঘজীবনের তিন দেবীর একজন হিসেবে শুক্লতারা (বা সরস্বতী) দীর্ঘজীবনের সঙ্গে যুক্ত। তিনি রোগ প্রতিরোধ করেন এবং এভাবেই দীর্ঘজীবন দান করেন। তিনি দয়ার প্রতীক। তাঁর গাত্রবর্ণ সাদা এবং তিনি চাঁদের বলে উজ্জ্বল বলে কথিত।


title: তারা (বৌদ্ধধর্ম)

text:
একাধিক কাহিনিতে বোধিসত্ত্ব রূপে তারার উৎসের ব্যাখ্যা দেওয়া হয়েছে। তার মধ্যে একটি গল্পে বিশেষ ভাবে বৌদ্ধধর্ম সম্পর্কে নারীদের আগ্রহের দিকটি প্রতিফলিত হয়েছে। ২১শ শতাব্দীর গোড়ার দিকে নারীবাদ গবেষকদের আলোচনার বিষয়ও হয়ে উঠেছে এটি।
এই গল্পে বলা হয়েছে, এক তরুণী রাজকুমারী ভিন্ন এক লক্ষ লক্ষ বছর আগেকার ভিন্ন এক জগতে বাস করতেন। তাঁর নাম ছিল ইয়েশে দাওয়া। এই নামের মানে হল ‘প্রাগৈতিহাসিক চেতনা’। অনেক যুগ ধরে তিনি তোন্যো দ্রুপা নামে পরিচিত সেই জগতের বুদ্ধের পূজা করেন। এই বুদ্ধ তাঁকে বোধিচিত্ত বা এক বোধিসত্ত্বের হৃদয়-মানস সম্পর্কে কিছু বিশেষ উপদেশ দেন। এরপর কিছু ভিক্ষু তাঁর কাছে এসে বলেন, তাঁর বোধিলাভের স্তর অনুসারে এরপর তাঁকে প্রার্থনা করতে হবে যেন তিনি পুরুষ রূপে জন্মগ্রহণ করেন। তবেই তাঁর ভবিষৎ অগ্রগতি সম্ভব হবে। তখন রাজকুমারী ভিক্ষুদের বলেন, বোধির দৃষ্টিকোণ থেকে এমন কোনো শর্ত নেই। কেবলমাত্র ‘দুর্বল মনস্ক জগৎবাসীরাই’ লিঙ্গকে বোধিলাভের পথে বাধা মনে করে। তিনি ব্যথিত চিত্তে লক্ষ্য করেন যে, নারীরূপা সত্ত্বাগুলির উন্নতির জন্য খুব কম লোকই কাজ করতে আগ্রহী। তাই তিনি সংসার ধ্বংসের আগে এক নারী বোধিসত্ত্ব রূপে জন্মগ্রহণের সিদ্ধান্ত নেন। তারপর তিনি একটি প্রাসাদে কয়েক লক্ষ বছর ধরে ধ্যান করেন এবং এই অনুশীলনের শক্তিতে লক্ষ লক্ষ সত্ত্বা দুঃখ থেকে মুক্ত হয়। এর ফলে তোন্যো দ্রুপা তাঁকে বলেন যে এরপর থেকে তিনি তারা দেবীর রূপে আগামী জগৎগুলিতে সর্বোচ্চ বোধির প্রতিনিধিত্ব করবেন।


title: তারা (বৌদ্ধধর্ম)

text: এই উপাখ্যানকে স্মরণ করে দলাই লামার একটি উক্তি উল্লেখনীয়। ১৯৮৮ সালে ক্যালিফোর্নিয়ার নিউপোর্ট বিচে কমপ্যাশনেট অ্যাকশন নামক এক সম্মেলনে তিনি বলনে,


title: তারা (বৌদ্ধধর্ম)

text: বৌদ্ধধর্মে একটি সত্যিকারের নারীবাদী আন্দোলন আছে। এটি দেবী তারার সঙ্গে যুক্ত। তিনি বোধিচিত্ত বা বোধিসত্ত্বের হৃদয়-মানস অনুসন্ধান করে যাঁরা পূর্ণ বোধিলাভের চেষ্টা করছেন তাঁদের দিকে তাকান এবং তিনি অনুভব করেন খুব কম লোকই নারীরূপে বুদ্ধত্ব অর্জন করতে চান। তাই তিনি প্রতিজ্ঞা করেন, “আমি নারীরূপে বোধিচিত্ত জাগ্রত করব। কারণ, এই পথে আমার সম্পূর্ণ জীবন এক নারীর। আমি প্রতিজ্ঞা করছি আমি নারীরূপে জন্ম নেবো এবং আমার সর্বশেষ জন্মে যখন আমি বুদ্ধত্ব অর্জন করব, তখনও আমি নারীই থাকব।


title: তারা (বৌদ্ধধর্ম)

text: এরপর তারা এমন কিছু ধারণা গ্রহণ করেন, যা নারী অনুশীলনকারীদের আকৃষ্ট করতে পারে এবং বোধিসত্ত্ব রূপে তাঁর উত্থানকে নারীদের প্রতি মহাযান বৌদ্ধধর্মের সহজগম্যতা হিসেবেও দেখা যেতে পারে। ভারতে খ্রিস্টীয় ৬ষ্ঠ শতাব্দীতে এটি বিশেষ প্রসার লাভ করেছিল।


title: তারা (বৌদ্ধধর্ম)

text: তারা একাধিক নারীসুলভ আদর্শের প্রতীক। তিনি দয়া ও সহানুভূতির মা। তিনিই সূত্র অর্থাৎ, বিশ্বের নারীমূর্তি। তিনি স্নেহ ও সহানুভূতির জন্মদাত্রী এবং জন্মমৃত্যুর চক্রের কারণ খারাপ কর্মের হাত থেকে মুক্তিদাত্রী। সৃষ্টিশক্তিকে তিনি সৃষ্টি করেন, নাড়াচাড়া করেন এবং তার প্রতি হাস্য করেন। শিশুর প্রতি মায়ের যেমন স্নেহ, সকল সত্ত্বার প্রতি তারার তেমনই স্নেহ। হারিত তারার মূর্তিতে তিনি সাংসারিক বিশ্বের সকল দুর্ভাগ্যজনক পরিস্থিতির বিরুদ্ধে সাহায্য করেন এবং সেই ধরনের পরিস্থিতির হাত থেকে রক্ষা করেন। শ্বেততারার রূপে তিনি মাতৃস্নেহ প্রকাশ করেন এবং মানসিক ও শারীরিকভাবে আহত সত্ত্বাদের আরোগ্যলাভে সাহায্য করেন। রক্ততারার রূপে সৃষ্ট বস্তুর নির্বাচনী ক্ষমতার শিক্ষা দেন এবং শেখান কিভাবে সাধারণ কামনাবাসনাকে দয়া ও প্রেমে রূপান্তরিত করতে হয়। নীলতারা বা একজটীর রূপে তিনি ন্যিংমা শাখার একজন রক্ষাকর্ত্রী। এই রূপে তিনি ভয়ংকরী ও ক্রোধী এক নারীশক্তি। ধর্মক্ষেত্রে বাধাসমূহকে ধ্বংস করতে, সৌভাগ্য আনয়নে এবং শীঘ্র আধ্যাত্মিক জাগরণের জন্য তাঁকে আবাহন করা হয়।


title: তারা (বৌদ্ধধর্ম)

text: তিব্বতি বৌদ্ধধর্মে তাঁর ২১টি প্রধান রূপ। প্রত্যেক রূপ এক-এক রং ও শক্তির। প্রত্যেকটিই কিছু না কিছু নারীসুলভ গুণের প্রতীক। অধ্যাত্ম জগতের সাধক তাঁদের সাহায্য চাইলে তাঁরাই সর্বাধিক সাহায্য করেন।


title: তারা (বৌদ্ধধর্ম)

text: তারার নারীসুলভ আদর্শগুলির অন্যতম হল তিনি ডাকিনীদের সঙ্গে লীলা করেন।জন ব্লোফেল্ড তাঁর "বোধিসত্ত্ব অফ কমপ্যাসন" গ্রন্থে লিখেছেন, তারাকে প্রায়ই ষোলো বছরের কন্যারূপে দেখানো হয়। ধর্মের অনুশীলনকারীরা যখন গভীরভাবে নিজেদের ধর্মপথে নিয়ে যান, তখন তারা তাঁদের মধ্যে আবির্ভূত হন। তিব্বতি উপাখ্যানে দেখা যায়, তারা আত্ম-অহমিকা দেখে হাসেন। যারা নারীশক্তিকে অবহেলা করে, তাদের জীবনে তিনি নানা বাধাবিঘ্ন সৃষ্টি করেন। থিনলে নোরবু "ম্যাজিক ড্যান্স: দ্য ডিসপ্লে অফ দ্য সেলফ-নেচার অফ দ্য ফাইভ উইসডম ডাকিনীজ" বইতে বলেছেন, এটি একধরনের ‘লীলামানস’। তারার ক্ষেত্রে বলা হয়, তাঁর লীলামানস সেই সব ব্যক্তিদের মনকে মুক্ত করে, যাঁদের মন দ্বৈতবাদী বৈষম্যের দ্বারা গভীরভাবে বদ্ধ থাকে। মুক্তমনস্কতা ও গ্রহণেচ্ছু হৃদয় দেখলে তিনি খুশি হন। এই ধরনের মানুষকে তিনি স্বাভাবিকভাবেই আশীর্বাদ করেন। সেই আশীর্বাদে সেই হৃদয় উন্মুক্ত হয় এবং তাঁর শক্তি এঁদের আধ্যাত্মিক উন্নতির সহায়ক হয়।


title: তারা (বৌদ্ধধর্ম)

text: নারীসুলভ এই গুণগুলি পরবর্তীকালে ভারতীয় মহাযান বৌদ্ধধর্মে অভিব্যক্ত হয় এবং তিব্বতে বজ্রযান বৌদ্ধধর্মের উন্মেষের সময় তারা, দাকিনী, প্রজ্ঞাপারমিতা ও অন্যান্য স্থানীয় ও বিশেষ দেবীর মধ্যে প্রকাশিত হয়। তারার পূজা শুরু হওয়ার পর তাঁর সঙ্গে বিভিন্ন ধরনের প্রার্থনা, স্তোত্র ও মন্ত্র যুক্ত হয়। এগুলির উৎস ভক্তিমূলক চাহিদা। তারা থেকে অনুপ্রাণিত হয়ে ধর্মগুরুরা একাধিক সাধন বা তান্ত্রিক ধ্যান অনুশীলন পদ্ধতি রচনা করেন। তাঁকে পূজার দুটি উপায়ের জন্ম হয়। সাধারণ মানুষ ও সাধারণ অনুশীলনকারী একটি উপায়ে জাগতিক জীবনের দুঃখমোচনের জন্য তাঁর কাছে প্রার্থনা করেন। অন্য উপায়টিতে তিনি তান্ত্রিক দেবী। এই উপায়ে তান্ত্রিক যোগী ও সন্ন্যাসীরা তাঁর গুণাবলি নিজেদের মদ্যে জাগরিত করার জন্য, তাঁর মাধ্যমে তাঁর গুণাবলির সূত্রে পৌঁছাতে, বোধিপ্রাপ্ত হতে, বোধিপ্রাপ্ত দয়া ও বোধিপ্রাপ্ত মন পেতে তাঁর সাধনা করেন।


title: তারা (বৌদ্ধধর্ম)

text: পদ্মসম্ভবের সময় থেকে তারা তান্ত্রিক দেব যোগের কেন্দ্র। পদ্মসম্ভব ইয়েশে সোগ্যালকে রক্ততারার অনুশীলন পদ্ধতি দিয়েছিলেন। তিনি তাঁকে বলেন, এটিকে ধনসম্পত্তির মতো গোপন রাখতে। ২০শ শতাব্দীতে আপোং তেরতন নামে এক বিশিষ্ট ন্যিংমা লামা এটিকে প্রথম পুনরুদ্ধার করেন। বৌদ্ধ বিশ্বাস অনুসারে, এই লামাই সক্যপ শাখার বর্তমান প্রধান সক্য তিরজিন রূপে পুনরায় জন্মগ্রহণ করেছেন। আংপং তেরতনকে চিনতেন এমন এক ভিক্ষু এই পদ্ধতি সক্য তিরজিনকে দেন এবং তিনিই এটি চাগদুদ তুলকু রিংপোচকে দেন, যিনি এটি তাঁর পাশ্চাত্যের শিক্ষার্থীদের কাছে প্রকাশ করেন।


title: তারা (বৌদ্ধধর্ম)

text: মার্টিন উইলসন তাঁর "ইন প্রেইজ অফ তারা" গ্রন্থে তারা তন্ত্রগুলির বিভিন্ন শাখার উল্লেখ করেছেন। তিনি বলেছেন তারা-সংক্রান্ত ধর্মগ্রন্থগুলি তান্ত্রিক সাধন হিসেবে ব্যবহৃত হত। উদাহরণস্বরূপ, কর্ম কাগ্যুর মানব পিতা তিলোপার (৯৮৮-১০৬৯) কাছে একটি তারা সাধন প্রকাশিত হয়। বিশিষ্ট অনুবাদক তথা তিব্বতি বৌদ্ধধর্মের কদমপা শাখার প্রতিষ্ঠাতা অতীশ ছিলেন তারা ভক্ত। তিনি তারার একটি স্তোত্র ও তিনটি তারা তন্ত্র রচনা করেন। মার্টিন উইলসনের গ্রথে একটি তালিকা রয়েছে যেখানে বিভিন্ন শাখার তারা তন্ত্রগুলির উৎস দেখানো হয়েছে। তবে তারার তান্ত্রিক অনুশীলন ৭ম শতাব্দীর পর থেকে দ্রুত ছড়িয়ে পড়ে। আজ পর্যন্ত বজ্রযান বৌদ্ধধর্মে তারা এক গুরুত্বপূর্ণ তান্ত্রিক দেবী।


title: তারা (বৌদ্ধধর্ম)

text:
বর্তমানে তারা অনুশীলন হয় একজন ইষ্টদেবতা (থাগ দাম, য়িদাম) হিসেবে। অনুশীলনকারীরা তাঁকে বুদ্ধ জ্ঞানের এক প্রত্যক্ষ মূর্তি হিসেবে দেখেন। জন ব্লোফেল্ড তাঁর "দ্য তান্ত্রিক মিস্টিজম অফ টিবেট" গ্রন্থে লিখেছেন:
যে সকল সাধনে তারাকে য়িদম বা ধ্যানদেবী হিসেবে দেখানো হয়েছে সেগুলি হয় বিস্তারিত নয় অত্যন্ত সংক্ষিপ্ত। এগুলির অধিকাংশের শুরুতে তাঁর স্তব রয়েছে। এই স্তবে তাঁকে আবাহন করা হয়েছে এবং তাঁর শরণ নেওয়ার কথা ঘোষণা করা হয়েছে। এরপর তাঁর মন্ত্র পাঠ করা হয়েছে। এরপর সাধনের ফলে প্রাপ্ত বোধি উৎসর্গ করা হয়েছে। কোনো কোনো ক্ষেত্রে এর অতিরিক্ত লক্ষ্যে পৌঁছানোর জন্য প্রার্থনা বা সাধনের সূত্রপাত যে লামা করেছিলেন, তাঁর দীর্ঘজীবনের প্রার্থনা করা হয়েছে। অনেক তারা সাধনকে বজ্রযান বৌদ্ধধর্মের জগতের প্রারম্ভিক ধর্মানুশীলন হিসেবে দেখা হয়। যদিও এই দেবীকে আবাহনের জন্য দৃষ্টিভঙ্গি গ্রহন করা হয়েছে তা বৌদ্ধধর্মের সকল শাখারই সূক্ষ্ম শিক্ষা। দুটি উদাহরণ হল জাবটিক দ্রোলচক ও চিমে পাকমে ন্যিংটিক।


title: নেওটিয়া বিশ্ববিদ্যালয়

text: নেওটিয়া বিশ্ববিদ্যালয় হল ভারতের পশ্চিমবঙ্গ রাজ্যের সরিষায় (কলকাতার উপকণ্ঠে) অবস্থিত একটি বেসরকারি বিশ্ববিদ্যালয়। ২০১৫ সালে নেওটিয়া বিশ্ববিদ্যালয় আইন, ২০১৪ বলে এই বিশ্ববিদ্যালয় স্থাপিত হয়। এটি একটি বহুমুখী অননুমোদনশীল বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।


title: ফুকুওকা

text:
জাপানের কিউশু দ্বীপের উত্তর সৈকত ঘেঁষে অবস্থিত ফুকুওকা প্রশাসনিক অঞ্চলের রাজধানীর নাম ফুকুওকা।
এটি পৃথিবীর বাসযোগ্য রাজধানীর তালিকাতে দশম স্থানে অবস্থান করছে, মনোকল ম্যাগাজিনের ২০১৪ এর মতে এটি পৃথিবীর দশম সবচেয়ে ভালো বসবাসযোগ্য শহর


title: সিরাজুল ইসলাম

text: সিরাজুল ইসলাম (জন্ম: ১৫ মে, ১৯৩৮ - মৃত্যু: ২৪ মার্চ, ২০১৫) একজন বাংলাদেশী চলচ্চিত্র, টেলিভিশন, বেতার ও মঞ্চ অভিনেতা ও পরিচালক ছিলেন। ১৯৬৩ সালে মহিউদ্দিন পরিচালিত ‘"রাজা এলো শহরে"’ চলচ্চিত্রে অভিনয়ের মাধ্যমে তিনি বাংলা চলচ্চিত্রে প্রবেশ করেন। দীর্ঘ অভিনয় জীবনে প্রায় তিনশ চলচ্চিত্রে অভিনয় করেছেন। টিভি নাটকেও এক সময় নিয়মিত অভিনয় করতেন। ১৯৮৪ সালে চাষী নজরুল ইসলাম পরিচালিত ‘"চন্দ্রনাথ"’ অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এক সময় করাচির ইস্টার্ন ফিল্ম পত্রিকায় ঢাকাস্থ চলচ্চিত্র প্রতিবেদক হিসেবেও কাজ করেছেন তিনি। অভিনয়ের বাইরে পেশাজীবনে তিনি একজন সরকারি কর্মকর্তা ছিলেন।


title: সিরাজুল ইসলাম

text: সিরাজুল ইসলাম ১৯৩৮ সালের ১৫ই মে ব্রিটিশ ভারতে পশ্চিমবঙ্গের হুগলী জেলায় জন্মগ্রহণ করেন। তার বাবা আবদুল হক ও মা আরিফান্নেসা। তার বাবা ছিলেন একজন সরকারি চাকুরিজীবি। ১৯৪৭ সালের দেশবিভাগের পরে সপরিবারে ঢাকায় চলে আসেন ও ঢাকার বাংলাবাজারে বসবাস শুরু করেন। তখন তিনি ছিলেন নবম শ্রেণীর ছাত্র। ঢাকায় এসে কিশোরী লাল জুবিলী স্কুলে ভর্তি হন ও এখান থেকে মেট্রিক পাশ করেন। এরপর কায়দে আজম কলেজ (বর্তমানে সোহরাওয়ার্দী কলেজ) পড়াশোনা করেন।


title: সিরাজুল ইসলাম

text: ঢাকায় তিনি প্রথম মঞ্চ অভিনয়ের প্রতি আকৃষ্ট হন, অভিনয় করার মাঝে বেতার শিল্পী রণেন কুশারীর সাথে পরিচয় হয়। তিনি তাকে বেতারে অভিনয়ের সুযোগ করে দেন। বেতারে "রূপালি চাঁদ" নাটকে একজন স্কুলশিক্ষকের চরিত্রে প্রথম অভিনয় করেন তিনি। এরপর নিয়মিত মঞ্চে ও বেতারে অভিনয় করেন। "বৃষ্টি" নামের একটি বেতার নাটকের প্রযোজনার মাধ্যমে তিনি প্রযোজক হিসেবে আত্মপ্রকাশ করেন। এটি একটি ইংরেজি গল্প অবলম্বনে নির্মিত হয়েছিল ও এটা অভিনয় করেন খান আতাউর রহমান, ডা. সাঈদুন্নেসা হোসেনসহ আরও বেশ কয়েকজন।


title: সিরাজুল ইসলাম

text: ১৯৬৩ সালে মহিউদ্দিন পরিচালিত "রাজা এলো শহরে" চলচ্চিত্রে অভিনয়ের মধ্য দিয়ে চলচ্চিত্রে সিরাজুল ইসলামের অভিষেক ঘটে। এ ছবিতে তিনি একজন অধ্যাপকের চরিত্রে অভিনয় করেন। চলচ্চিত্রটি ১৯৬৪ সালে মুক্তি পায়। দীর্ঘ অভিনয় জীবনে তিনি প্রায় তিনশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে "নাচঘর", "অনেক দিনের চেনা", "শীত বিকেল", "বন্ধন", "ভাইয়া", "রূপবান", "উজালা", "১৩নং ফেকু ওস্তাগার লেন", "নয়নতারা", "আলীবাবা", "চাওয়া পাওয়া", "গাজী কালু চম্পাবতী", "নিশি হলো ভোর", "সপ্তডিঙ্গা", "মোমের আলো", "ময়নামতি", "যে আগুনে পুড়ি", "দর্পচূর্ণ", "জাহা বাজে শাহনাই", "বিনিময়", "ডুমুরের ফুল" ইত্যাদি।


title: সিরাজুল ইসলাম

text: চলচ্চিত্রে অভিনয়ের পাশাপাশি সিরাজুল ইসলাম "অবসর" নামে একটি নাটকের দল ছিল। এ নাটকে মোট সদস্য সংখ্যা ছিল ১৫ জন। অবসর নাট্য দলের ব্যানারে "ফাঁস", "কেনাবেচার পালা", "গরুর গাড়ির হেডলাইট" সহ প্রায় দশটি নাটক মঞ্চস্থ হয়।


title: সিরাজুল ইসলাম

text: ২০১০ সালে তিনি চলচ্চিত্রে অভিনয় থেকে অবসর নেন। এরপর ২০১২ সালে জিয়াউল হক "অতিথি" টেলিভিশন নাটকে ও সর্বশেষ ২০১৪ সালে চৌধুরী সহিউল সাকী পরিচালিত "একটি অসমাপ্ত কবিতার গল্প" নাটকে অভিনয় করেন।


title: সিরাজুল ইসলাম

text: ১৯৮৪ সালে চাষী নজরুল ইসলাম পরিচালিত "চন্দ্রনাথ" চলচ্চিত্রে পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেন।


title: সিরাজুল ইসলাম

text: সিরাজুল ইসলাম ১৯৬৫ সালে অভিনেতা আবুল হায়াতের ফুফাতো বোন সৈয়দা মারুফা ইসলামকে বিয়ে করেন। তাদের পরিবারে এক ছেলে মোবাশ্বেরুল ইসলাম শাহী এবং দুই মেয়ে ফাহমিদা ইসলাম ও নাহিদা ইসলাম।


title: সিরাজুল ইসলাম

text: সিরাজুল ইসলাম ২০১৫ সালের ২৪ মার্চ বার্ধক্যজনিত কারনে ও মস্তিস্কের রক্ত প্রবাহে ব্যাঘাত ঘটায় ঢাকার নিকেতনে নিজ বাসভবনে ইন্তেকাল করেন। তাকে বনানী কবরস্থানে দাফন করা হয়।


title: ব্যাসার্ধ ভেক্টর

text: জ্যামিতিতে ব্যাসার্ধ ভেক্টর() যা অনেক সময় 'অবস্থান ভেক্টর' নামেও পরিচিত , এটি একটি ইউক্লিডিও ভেক্টর যা একটি সাপেক্ষ বিন্দু বা মূল বিন্দু 'O' এর সাপেক্ষে সমতলে অন্য যেকোন বিন্দু 'P' এর অবস্থান(দুরত্ব) নির্দেশ করে। ব্যাসার্ধ ভেক্টরকে সাধারনত r দ্বারা প্রকাশ করা হয়। ব্যাসার্ধ ভেক্টর মূলত মূলবিন্দু 'O' থেকে সমতলে অন্য যেকোন একটি বিন্দু 'P' এর সরল রৈখিক দুরত্ব নির্দেশ করে।:


title: ব্যাসার্ধ ভেক্টর

text: ব্যাসার্ধ ভেক্টর সবচেয়ে বেশি ব্যবহহৃত হয় ব্যবকলনীয় জ্যামিতি এবং মেকানিক্স এর বিভিন্নক্ষেত্রে তবে মাঝে ভেক্টরিয়াল ক্যালকুলাসেও এর ব্যবহার রয়েছে ।


title: ব্যাসার্ধ ভেক্টর

text: সাধারনত দ্বিমাত্রিক ও ত্রিমাত্রিক জ্যামিতিতে ব্যাসার্ধ ভেক্টরের মাধ্যমে মূল বিন্দু থেকে অন্য বিন্দুর অবস্থান নির্দেশ করলেও ইউক্লিডিয় জ্যাম্যতিতে যে কোন মাত্রার সমতলে ব্যাসার্ধ ভেক্টরের মাধ্যমে বিন্দুর অবস্থান প্রকাশ করা যায়।


title: ব্যাসার্ধ ভেক্টর

text:
দ্বিমাত্রিক স্থানাংক ব্যবস্থায় পোলার স্থানাংক ব্যবস্থায় বিন্দুর অবস্থান প্রকাশ করা হয় formula_2 এর মাধ্যমে। এখানে "r" হল ব্যাসার্ধ ভেক্টর। [[কার্তেসীয় স্থানাংক ব্যবস্থা|কার্তেসী স্থানাংক ব্যবস্থায় বিন্দুর অবস্থান প্রকাশ করা হয় (x,y) এর মাধ্যমে। কার্তেসীয় মাধ্যমে ব্যাসার্ধ ভেক্টর-
formula_3


title: ব্যাসার্ধ ভেক্টর

text: [[File:Space curve.svg|thumb|ত্রিমাত্রিক বক্ররেখা। ব্যাসার্ধ ভেক্টর r স্কেলার রাশি "t" এর মাধ্যমে প্রকাশ করা হয়েছে। [[লাল]] রঙের সরলরেখা বক্ররেখার স্পর্শক এবং [[নীল]] অংশটুকু অভিলম্ব নির্দেশ করছে।]]


title: ব্যাসার্ধ ভেক্টর

text: ত্রিমাত্রিক ব্যবস্থায়, যেকোন [[বিন্দু|বিন্দুর]] [[ত্রিমাত্রিক]] স্থানংক এবং সাধারনত ত্রিমাত্রিক ভেক্টরের মাধ্যমে সমতলে যে কোন বিন্দুর অবস্থান সহজেই প্রকাশ করা যায়। এজন্য সাধারনত [[কার্তেসীয় স্থানাংক ব্যবস্থা]] ব্যবহার করা হয়।I


title: ব্যাসার্ধ ভেক্টর

text: যেখানে "t" এর মাধ্যমে বিভিন্ন আকারের সমতলে বিভিন্ন অক্ষের দিকে দুরত্বকে প্রকাশ করা হয়েছে করছে। এখানে একটি বিন্দুর অবস্থান প্রকাশে তিন প্রকারের অক্ষীয় ব্যবস্থা নির্দেশ করলেও তা মুলত একটি বিন্দুর অবস্থান ভেক্টরকেই প্রকাশ করছে।


title: ব্যাসার্ধ ভেক্টর

text: রৈখিক [[বীজগণিত|বীজগণিতে]] বহুমাত্রিক ব্যাসার্ধ ভ্ক্টেরের অস্তিত রয়েছে। একটি ব্যাসার্ধ ভেক্টেরকে অনেকগুলো সাধারন [[ভেক্টর|ভেক্টরের]] সমন্নয় হিসাবে প্রকাশ করা হয় যা বহুমাত্রিক সমতলে মূল অক্ষে থেকে বিন্দুর অবস্থান প্রকাশ করে।


title: ব্যাসার্ধ ভেক্টর

text:
[[বিষয়শ্রেণী:জ্যামিতি]]
[[বিষয়শ্রেণী:গণিত]]


title: পিটার নেভিল

text: পিটার মাইকেল নেভিল (জন্ম: ১৩ অক্টোবর, ১৯৮৫) ভিক্টোরিয়ার হথর্নে জন্মগ্রহণকারী অস্ট্রেলীয় পেশাদার ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে পিটার নেভিল ঘরোয়া ক্রিকেটে নিউ সাউথ ওয়েলস ও মেলবোর্ন রেনেগ্যাডেসের পক্ষে প্রতিনিধিত্ব করছেন। এরপূর্বে তিনি সিডনি সিক্সার্সের পক্ষাবলম্বন করেন। দলে তিনি মূলতঃ উইকেট-কিপার হিসেবে রয়েছেন।


title: পিটার নেভিল

text: অস্ট্রেলিয়া অনূর্ধ্ব-১৯ ক্রিকেট দলে খেলেছেন পিটার নেভিল। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে নিউ সাউথ ওয়েলসের পক্ষে প্রথম-শ্রেণীর ক্রিকেটে ভিক্টোরিয়ার বিপক্ষে অভিষেক ঘটে তার। ঐ খেলায় তিনি ১৮ ও ০ এবং একটি ক্যাচ পান। মার্চ, ২০১২ সালে ব্রাড হাড্ডিনের পরিবর্তে ওয়েস্ট ইন্ডিজ সফরে দলের সাথে যোগ দেন। কিন্তু ঐ সফরে তিনি একটি খেলায়ও অংশগ্রহণের সুযোগ পাননি।


title: পিটার নেভিল

text: ৩১ মার্চ, ২০১৫ তারিখে ক্রিকেট অস্ট্রেলিয়া কর্তৃপক্ষ ওয়েস্ট ইন্ডিজ সফরের জন্য অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ ও ব্যাটসম্যান এ্যাডাম ভোজেসের সাথে তাকেও দলে অন্তর্ভুক্ত করা হয়।


title: পিটার নেভিল

text: ২০১৫ সালের অ্যাশেজ সিরিজে অংশ নেয়ার জন্য ইংল্যান্ডে যান। ব্যক্তিগত কারণে ব্রাড হাড্ডিনের অনুপস্থিতির কারণে সিরিজের দ্বিতীয় টেস্টে ইংল্যান্ডের বিপক্ষে তার টেস্ট অভিষেক ঘটে। লর্ডসে অনুষ্ঠিত ঐ খেলায় তার দল ৪০৫ রানের বিশাল ব্যবধানে জয় পায় ও সিরিজে ১-১ সমতা আনয়ণ করে। অভিষেক খেলায় তিনি ৭ ক্যাচ নিয়ে টেস্ট ক্রিকেটের ইতিহাসে যৌথভাবে দ্বিতীয় স্থানে অবস্থান করেন। এছাড়াও তার এ কৃতিত্ব অ্যাশেজ অভিষেক নতুন রেকর্ডের সৃষ্টি করে। এছাড়াও তিনি প্রথম ইনিংসে ৪৫ করেন।


title: ফেয়ারি কুইন (রেল ইঞ্জিন)

text: ফেয়ারি কুইন (বাংলা: "পরী রানী") ভারতের রাজধানী নয়াদিল্লি ও রাজস্থানের আলওয়ারের মধ্যে চলাচলকারী একটি বাষ্প-চালিত রেল ইঞ্জিন। নিয়মিত চলাচলকারী ইঞ্জিনগুলোর মধ্যে সবচেয়ে পুরাতন হিসাবে এটি ১৯৯৮ সালে গীনিস বুক অফ রেকর্ডস দ্বারা প্রত্যায়িত, যা রাজস্থানগামী পর্যটকদের বহনের জন্য একটি বিলাসী ট্রেনের সাথে পুন:সংযুক্ত হয়েছে। ১৯৯৯ সালে এটি ভারতের জাতীয় পর্যটন পুরস্কার লাভ করে।


title: অরুণ কুমার বসাক

text: প্রফেসর এমিরিটাস ড. অরুণ কুমার বসাক () বিশিষ্ট পদার্থ বিজ্ঞানী ও বাংলাদেশের পদার্থ বিজ্ঞান বিভাগের বরেণ্য শিক্ষক। তিনি বর্তমানে রাজশাহী বিশ্ববিদ্যালয়ে পদার্থ বিজ্ঞান বিভাগে এমিরিটাস প্রফেসর হিসেবে কর্মরত এবং তিনি বাংলাদেশে পদার্থ বিজ্ঞানে একমাত্র প্রফেসর এমিরিটাস।


title: অরুণ কুমার বসাক

text: অরুণ কুমার বসাক ১৯৪১ সালের ১৭ অক্টোবর পাবনার শহরের রাধানগর মহল্লায় জন্মগ্রহণ করেন। তার ছেলেবেলা পাবনা শহরেই কাটে। পিতা মৃত হরিপদ বসাক ছিলেন একজন বেসরকারী চাকুরীজীবী ও মাতা মৃত ঊষা রানী বসাক ছিলেন একজন গৃহিণী। চার ভাই-বোনের মধ্য তিনি ছিলেন জ্যৈষ্ঠ। ১৯৬৯ সালের ডিসেম্বর মাসে তিনি বিবাহ বন্ধনে আবদ্ধ হন।


title: অরুণ কুমার বসাক

text: অরুণ কুমার বসাক ১৯৫৭ সালে পাবনার রাধানগর মজুমদার একাডেমী হতে তৎকালীন পূর্ব পাকিস্তান মাধ্যমিক শিক্ষাবোর্ড ঢাকা এর অধীনে ফার্স্ট ডিভিসনে মেট্রিকুলেশন পাশ করেন। স্কুল জীবন শেষ করে তিনি রাজশাহী বিশ্ববিদ্যালয়ের অধীনে পাবনা এডওয়ার্ড কলেজে ভর্তি হন এবং সেখান থেকে ১৯৫৯ সালে ইন্টারমিডিয়েট পাশ করেন এবং তৎকালীন রাজশাহী বিভাগ (বর্তমান রংপুর ও রাজশাহী) ও খুলনা বিভাগ (বর্তমান খুলনা ও বরিশাল) এর সম্মিলিত মেধা তালিকায় ২য় স্থান অধিকার করেন। ইন্টারমিডিয়েট পাশ করে তিনি রাজশাহীতে এসে রাজশাহী সরকারী কলেজে রাজশাহী বিশ্ববিদ্যালয়ের অধীনে পদার্থবিজ্ঞান বিভাগে অনার্সে ভর্তি হন (উল্লেখ্য তখন রাজশাহী বিশ্ববিদ্যালয়ে পদার্থ বিজ্ঞান বিভাগে বি. এস. সি কোর্স চালু ছিল না) এবং ১৯৬১ সালে প্রথম শ্রেনীতে প্রথম হয়ে অনার্স পাশ করেন। অনার্স শেষ করে অরুণ কুমার বসাক রাজশাহী বিশ্ববিদ্যালয়ের পদার্থ বিজ্ঞান বিভাগে মাস্টার্সে ভর্তি হন এবং ১৯৬৩ সালে প্রথম শ্রেনীতে প্রথম হয়ে মাস্টার্স পাশ করে সেই বছরই ২ ডিসেম্বর রাজশাহী বিশ্ববিদ্যালয়ে নিজ বিভাগে প্রভাষক হিসাবে যোগদান করেন। বিশ্ববিদ্যালয়ে বিজ্ঞান অনুষদে সর্বোচ্চ নম্বর (৭৫%) পাওয়ার সম্মাননা হিসাবে ১৯৬৫ সালে তিনি লন্ডনের ইম্পেরিয়াল কলেজে উচ্চ শিক্ষা অর্জনের জন্য শিক্ষাবৃত্তি লাভ করেন এবং সেই কলেজে ভর্তি হন। কিন্তু প্রগতিশীল চিন্তাধারার পক্ষে অবস্থান গ্রহণের জন্য বিমান বন্দরে তৎকালীন পাকিস্তান সরকার তার পাসপোর্ট জব্দ করে। ফলে তিনি উচ্চ শিক্ষা গ্রহণে লন্ডন যেতে ব্যর্থ হন। এরপর পরবর্তীতে বাংলাদেশ স্বাধীন হলে ১৯৭২ সালে তার পাসপোর্ট নতুন করে ইস্যু করা হয়। ঐ বছরই তিনি কমনওয়েলথ পোস্ট গ্রাজুয়েট স্কলারশিপ লাভ করেন এবং উচ্চ শিক্ষার জন্য ইংল্যান্ড গমন করেন সেখানে বার্মিংহাম ইউনিভার্সিটি থেকে ১৯৭৫ সালে পি এইচ ডি সম্পন্ন করেন।


title: অরুণ কুমার বসাক

text: ১৯৬৩ সাল থেকে রাজশাহী বিশ্ববিদ্যালয়ের পদার্থবিজ্ঞান প্রভাষক বিভাগে যোগদানের পর থেকে প্রফেসর এমিরিটাস অরুণ কুমার বসাক রাজশাহী বিশ্ববিদ্যালয়সহ দেশ এবং বিদেশের অনেক বিশ্ববিদ্যালয়ে অধ্যাপনা করেছেন। অরুন কুমার বসাক ১৯৮৫ থেকে ১৯৮৮ সাল পর্যন্ত রাজশাহী বিশ্ববিদ্যালয়ে পদার্থবিজ্ঞান বিভাগের সভাপতির দায়িত্ব পালন করেন। তিনি শাহজালাল বিজ্ঞান ও প্রযুক্তি বিশ্ববিদ্যালয়ে পদার্থবিজ্ঞান বিভাগের প্রতিষ্ঠাতা প্রধান হিসাবে ১৯৯০-১৯৯৪ সাল পর্যন্ত দায়িত্ব পালন করেন। এছাড়া তিনি ঐ বিশ্ববিদ্যালয়ের প্রথম শিক্ষক ছিলেন। তিনি একই বিশ্ববিদ্যালয়ের স্কুল অব ফিজিকাল সায়েন্স অনুষদের ডীন হিসাবে দুই বছর দায়িত্ব পালন করেছেন। ১৯৯৪ সালে রাজশাহী বিশ্ববিদ্যালয়ে নিজ বিভাগে ফিরে আসেন। রাজশাহী বিশ্ববিদ্যালয়ের পদার্থ বিজ্ঞান বিভাগে বাকি সময় শিক্ষকতা করে ২০০৮ সালে তিনি বিভাগ থেকে অবসর গ্রহণ করেন। এরপর শিক্ষক ও গবেষক হিসাবে তার অসামান্য অবদানের জন্য ২০০৯ সালে বাংলাদেশের পদার্থ বিজ্ঞানে এক মাত্র প্রফেসর এমিরিটাস (আজীবন) হওয়ার গৌরব অর্জন করেন। তিনি রাজশাহী বিশ্ববিদ্যালয়ের চতুর্থ প্রফেসর এমিরিটাস। এছাড়া যুক্তরাষ্ট্রের কেন্ট ইউনিভার্সিটিতে ১৯৯৭ সালে ভিজিটিং প্রফেসরের দায়িত্ব পালন করেন। তিনি একাধিকবার যুক্তরাষ্ট্রের এর সাউদর্ন ইলিনইস ইউনিভার্সিটিতে রিসার্স প্রফেসরে হিসাবে দায়িত্ব পালন করেছেন।


title: অরুণ কুমার বসাক

text:
প্রফেসর এমিরিটাস ড. অরুণ কুমার বসাক রাজশাহী বিশ্ববিদ্যালয় কম্পিউটার সেন্টারের প্রতিষ্ঠাতা। তার প্রচেষ্ঠায় বাংলাদেশের উত্তরাঞ্চলে রাবির কম্পিউটার সেন্টারে প্রথম কম্পিউটার স্থাপিত হয়। সেখানে ১৯৮৬ সাল থেকে ১৯৮৯ সাল পর্যন্ত প্রশাসক হিসাবে দায়িত্ব পালন করেছেন। এছাড়া তিনি শাহজালাল বিজ্ঞান ও প্রযুক্তি বিশ্ববিদ্যালয়ের কম্পিটার সেন্টার প্রতিষ্ঠা করেন এবং প্রশাসক হিসাবে চার বছর সাফল্যের সাথে দায়িত্ব পালন করেছেন।অরুণ কুমার বসাক তার কর্মজীবনে অনেক গুরত্বপূর্ন সংস্থায় সাফল্যের সাথে দায়িত্ব পালন করেছেন-
এছাড়া তিনি রাজশাহী বিশ্ববিদ্যালয় অ্যালমোনাই এ্যাসোসিয়েশনের প্রতিষ্ঠাতা সভাপতি হিসাবে ১৯৯৯ সাল থেকে ২০০৯ সাল পর্যন্ত দায়িত্ব পালন করেছেন।


title: অরুণ কুমার বসাক

text: এ পর্যন্ত অরুণ কুমার বসাক ৫৫ টি এম. এস. সি, ২ টি এম.ফিল এবং ৬ জন পি এইচ ডি রিসার্স পেপার তত্বাবধায়ন করেছেন। দেশে বিদেশে বিভিন্ন জার্নালে তার ১৩৯ টি বৈজ্ঞানিক প্রবন্ধ প্রকাশ পেয়েছে। এর মধ্যে ৮৬ স্বীকৃত আন্তর্জাতিক জার্নালে ২৫ টি দেশীয় জার্নলে এবং বাকি গুলো বিভিন্ন বিজ্ঞান বিষয়ক কনফারেন্সে প্রকাশিত হয়। এছাড়াও তার আরো কয়েকটি প্রবন্ধ প্রকাশের অপেক্ষায় রয়েছে। তিনি নিউক্লিয়ার বিষয়ক তত্বদিয়ে বাংলাদেশকে বিশ্বের দরবারে পরিচিত করেছেন। অরুণ কুমার বসাক বিভিন্ন জাতীয় দৈনিকে বিজ্ঞান ও শিক্ষা বিষয়ক গবেষণা ধর্মী কলাম লিখেছেন। তার লেখা স্নাতক কোর্সের জন্য "ব্যবহারিক পদার্থ বিজ্ঞান" নামে একটি বই ১৯৮১ সালে বাংলা একাডেমী থেকে প্রকাশিত হয়।পেনিনসুলা ওয়েলফেয়ার ট্রাস্ট ২০০৭ সাল থেকে চালু করে প্রফেসর বসাক পুরস্কার ও বৃত্তি। প্রফেসর বসাকের নামে প্রতিবছর চারজন মেধাবী শিক্ষার্থীকে বৃত্তি ও দুই কৃত্তি শিক্ষার্থীকে ক্রেস্ট ও আর্থিক অনুদান প্রদান করা হয়।


title: বরগুনা পৌরসভা

text: বরগুনা পৌরসভা বাংলাদেশের বরগুনা জেলার একটি নগরভিত্তিক স্থানীয় সরকার সংস্থা। ১৯৭৩ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।


title: বরগুনা পৌরসভা

text: প্রশাসনিক সুবিধার জন্য অষ্টাদশ শতাব্দীর শেষ দিকে বরগুনার বিষখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীতে ১৯০৪ সালে আমতলী থানা থেকে আলাদা করে বরগুনাকে একটি স্থায়ী থানা হিসেবে প্রতিষ্ঠা করা হয়। ১৯৬৯ সালের ১লা জানুয়ারীতে পটুয়াখালী জেলায় উন্নীত হলে, বরগুনা পটুয়াখালী জেলার অন্তর্ভুক্ত হয় ও এর একটি মহকুমায় রূপান্তরিত হয়। বেতাগী, বামনা, পাথরঘাটা, আমতলী ও বরগুনা সদর থানা এই মহকুমায় অন্তর্ভুক্ত হয়। ১৯৭৩ সালের ২৩শে জুলাই “গ” শ্রেণীর পৌরসভা হিসেবে বরগুনা পৌরসভা প্রতিষ্ঠিত হয়। পরবর্তীতে ১৯৮৪ সালের ২৮ ফেব্রুয়ারি বরগুনা মহকুমা জেলায় রূপান্তরিত হয়। ১৯৯৫ সালে বরগুনা পৌরসভা “খ” শ্রেণীতে এবং ১৯৯৯ সালে “ক” শ্রেণীর পৌরসভায় উন্নীত হয়।


title: বরগুনা পৌরসভা

text: বরগুনা পৌরসভার আয়তন ১৫.৫৮ বর্গ কিলোমিটার। ৯ টি ওয়ার্ড ও ১৮টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বরগুনা পৌরসভা

text: ২০১১ সালের আদমশুমারি অনুসারে, বরগুনা পৌরসভা এলাকার জনসংখ্যা ৩২,২৩৫ জন। এর মধ্যে পুরুষ ১৬,৬৯৭ জন ও মহিলা ১৫,৫৩৮ জন। পৌরসভা এলাকায় মোট হোল্ডিং সংখ্যা ৫৮৮৬ টি।


title: বরগুনা পৌরসভা

text: উচ্চ শিক্ষার জন্য বরগুনা পৌর এলাকায় ২ টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক শিক্ষার জন্য ১৩টি প্রাথমিক বিদ্যালয় ও ৬টি মাদ্রাসা রয়েছে।


title: পাথরঘাটা পৌরসভা

text: পাথরঘাটা পৌরসভা বাংলাদেশের বরগুনা জেলার অন্তর্গত পাথরঘাটা উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ‘‘খ’’ শ্রেনীর পৌরসভা।


title: পাথরঘাটা পৌরসভা

text: ১৯৯০ সালের ৩১ মে ‘‘গ’’ শ্রেণীর পৌরসভা হিসেবে পাথরঘাটা পৌরসভা প্রতিষ্ঠিত হয়। পরবর্তীতে এটি ‘‘খ’’ শ্রেণীর পৌরসভায় উন্নীত হয়।


title: পাথরঘাটা পৌরসভা

text: পাথরঘাটা পৌরসভার আয়তন ১৩.১১ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: পাথরঘাটা পৌরসভা

text: ২০১১ সালের আদমশুমারি অনুসারে, পাথরঘাটা পৌরসভা এলাকার জনসংখ্যা ১৭,১৭৭ জন। এর মধ্যে পুরুষ ৮,৬৩৭ জন ও মহিলা ৮,৫৪০ জন। পৌরসভা এলাকায় মোট হোল্ডিং সংখ্যা ৪,৪১৭ টি। কার প্রদত্ত আদেশ দ্বারা অর্পিত অন্যান্য কার্যাবলী।


title: পাথরঘাটা পৌরসভা

text: উচ্চ শিক্ষার জন্য পাথরঘাটা পৌর এলাকায় ৩ টি কলেজ রয়েছে। এছাড়া মাধ্যমিক ও প্রাথমিক শিক্ষার জন্য ৪টি মাধ্যমিক বিদ্যালয়, ৬টি প্রাথমিক বিদ্যালয় ও ২টি মাদ্রাসা রয়েছে।


title: আমতলী পৌরসভা

text: আমতলী পৌরসভা বাংলাদেশের বরগুনা জেলার অন্তর্গত আমতলী উপজেলার নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক" শ্রেনীর পৌরসভা।


title: আমতলী পৌরসভা

text: ১৯৯৮ সালের ২৩শে আগষ্ট আমতলী পৌরসভা প্রতিষ্ঠিত হয়। প্রথম পৌর-প্রশাসক হিসেবে থানা নির্বাহী কর্মকর্তা মানিক চন্দ্র দে ১৯৯৯ সালের ৪ জানুয়ারি দায়িত্বগ্রহণ করেন ও একই বছরের ১২ এপ্রিল প্রথম পৌর নির্বাচন অনুষ্ঠিত হয়। ৭ জন প্রতিদ্বন্দ্বি প্রার্থী থেকে নির্বাচনের মাধ্যমে আবদুছ ছত্তার মৃধা সর্ব প্রথম আমতলী পৌরসভার চেয়ারম্যান নির্বচিত হন। প্রথম পৌরসভা পরিষদের মেয়াদ ২০০৩ সালের ৫ মে শেষ হয় ও এরপরে নির্বাচনী তফসিল ঘোষণা করা হয়। কিন্তু ভোটার তালিকার ত্রুটি-বিচ্যুতি নিয়ে মামলার কারণে নির্বাচন পিছিয়ে যায়। ২০০৫ সালের ২৫ জুলাই অনুষ্ঠিত হয় দ্বিতীয় পৌরসভা নির্বাচন অনুষ্ঠিত হয়। নির্বাচনে জনাব নাজমুল আহসান নান্নু মেয়র নির্বাচিত হন ও একই বছরের ৩০ জুলাই তার দায়িত্বভার গ্রহণ করেন। ২০১১ সালের ১৩ জানুয়ারি আমতলী পৌরসভার তৃতীয় নির্বাচন অনুষ্ঠিত হয় ও এতে মতিয়ার রহমান মেয়র নির্বাচিত হন।


title: আমতলী পৌরসভা

text: আমতলী পৌরসভার আয়তন ৮.৭৫ বর্গ কিলোমিটার। ৯ টি ওয়ার্ড ও ১৪ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: আমতলী পৌরসভা

text: ২০১১ সালের আদমশুমারি অনুসারে, আমতলী পৌরসভা এলাকার জনসংখ্যা ১৭,৩১১ জন, এর মধ্যে পুরুষ ৮৭০১ জন ও মহিলা ৮৬১০ জন। ও পৌর এলাকায় মোট হোল্ডিং সংখ্যা ৪০১৭টি।


title: নিউ ভিশন স্কুল অ্যান্ড কলেজ

text: নিউ ভিশন স্কুল অ্যান্ড কলেজ বাংলাদেশের ঢাকা জেলার একটি শিক্ষা প্রতিষ্ঠান। এটি ঢাকার রায়েরবাগের মুজাহিদনগরে অবস্থিত। ২০১২ সালে হাবিবুর রোহমান মোল্লা এই বিদ্যালয়টি প্রতিষ্ঠা করেন।


title: নিউ ভিশন স্কুল অ্যান্ড কলেজ

text: দক্ষিণ রায়েরবাগ তথা কদমতলী থানার অন্তর্গত ঐতিহ্যবাহী মহল্লা ৩৬৪০, মুজাহিদনগরে নিরিবিলি ও মনোরম পরিবেশে বিদ্যালয়ের নিজস্ব ক্যাম্পাস। বিদ্যালয়ের নিজস্ব জমির উপর ৮তলা ফাউন্ডেশন বিশিষ্ট ৫ তলা ভবনে বিদ্যালয়ের কার্যক্রম চলছে। রায়েরবাগ বাস স্টপেজ হতে দক্ষিণ দিকে পায়ে হেঁটে ৫ মিনিটের দূরত্বে বিদ্যালয়টি অবস্থিত।


title: নিউ ভিশন স্কুল অ্যান্ড কলেজ

text:
বিদ্যালয়টি ২০১২ সালের জানুয়ারি মাসে প্রতিষ্ঠিত হয় এবং ২০১২ সালের পি এস সি পরীক্ষায় অংশগ্রহন করে। এবং ২০১৪ সালে প্রথমবারের মত এস. এস. সি. এবং ২০১৫ সালে জে এস সি পরিক্ষায় অংশগ্রহন করে।
বিদ্যালয়ে বিজ্ঞান বিভাগ এর যাত্রা শুরু হয় ২০১৬ সাল থেকে ৭ জন ছাত্র নিয়ে। বিজ্ঞান বিভাগের ছাত্রদের জন্য রয়েছে একটি মান সম্পন্ন বিজ্ঞানাগার।


title: নিউ ভিশন স্কুল অ্যান্ড কলেজ

text: বিদ্যালয়ের শিশুদের শারীরিক গঠন ও মনোবল বৃদ্ধির জন্য নিয়মিত কুচকাওয়াজ ও শারীরিক কশরত করানো হয়। জাতীয় পর্যায়ে স্কাউট আন্দোলনের সকল কার্যμমে অংশ গ্রহণের জন্য ছাত্র-ছাত্রীদেরকে প্রতিদিনের স্কাউট কার্যμমে অংশ গ্রহণ করানো হয়।


title: নিউ ভিশন স্কুল অ্যান্ড কলেজ

text: বিভিনড়ব শ্রেণিতে মেধাতালিকায় স্থান লাভ, সর্বোচ্চ উপস্থিতি, সাংস্কৃতিক প্রতিযোগিতা, শিক্ষা সফর, μীড়া প্রতিযোগিতা, সীরাত মাহফিল, শিষ্টাচার ও উত্তম আচরণের জন্য পুরস্কার প্রদানের মাধ্যমে ছাত্র/ছাত্রীদের মেধার স্বীকৃতি ও উৎসাহ প্রদানে আমরা সর্বদাই সচেষ্ট।


title: নিউ ভিশন স্কুল অ্যান্ড কলেজ

text: ৩য় শ্রেণি থেকে ৯ম শ্রেণি পর্যন্ত প্রতিটি শ্রেণির ছাত্র-ছাত্রীদেরকে বিভিনড়ব প্রকার সাহিত্য, বিজ্ঞান, ধর্মীয় ও সাধারণ জ্ঞান সম্বলিত বই পড়ে পাঠ বহির্ভূত জ্ঞান আহরণের জন্য শ্রেণি পাঠাগারের ব্যবস্থা রয়েছে। এক শিক্ষাবর্ষে প্রতিটি শিক্ষার্থীর জন্য নির্দিষ্ট সংখ্যক বই পাঠ করা বাধ্যতামূলক।


title: নিউ ভিশন স্কুল অ্যান্ড কলেজ

text: প্রতি শিক্ষাবর্ষে স্কুলের যাবতীয় কার্যμম, অনুষ্ঠানসূচি, বাৎসরিক ছুটি, বিভিনড়ব পরীক্ষার সময়সূচি ও ফলাফল ঘোষণার তারিখ শিক্ষাবর্ষের শুরুতেই একাডেমিক ক্যালেন্ডারের মাধ্যমে ছাত্র-ছাত্রীদের জানানোর ব্যবস্থা করা হয়। এছাড়া বছরের শুরুতেই বিভিনড়ব পরীক্ষার সিলেবাস প্রণয়ন করে শিক্ষার্থীদের হাতে তুলে দেয়া হয়। ১ম সাময়িক, ২য় সাময়িক, বার্ষিক, প্রাক-নির্বাচনী ও নির্বাচনী পরীক্ষার পাঠ্যসূচি নির্ধারণ পূর্বক সিলেবাস প্রণয়ন করা হয়।


title: হেডলি ভেরিটি

text: হেডলি ভেরিটি (; জন্ম: ১৮ মে, ১৯০৫ - মৃত্যু: ৩১ জুলাই, ১৯৪৩) লিডসে জন্মগ্রহণকারী পেশাদার ও বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৩০ থেকে ১৯৩৯ সাল পর্যন্ত ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ স্লো লেফট-আর্ম অর্থোডক্স বোলার হিসেবে অংশগ্রহণ করেন। পাশাপাশি ডানহাতে ব্যাটিংয়ে পারদর্শী ছিলেন তিনি। ক্রিকেটের ইতিহাসে তাঁকে অন্যতম সেরা কার্যকরী স্লো লেফট-আর্ম অর্থোডক্স বোলার হিসেবে আখ্যায়িত করা হয়ে থাকে। এছাড়াও ঘরোয়া কাউন্টি ক্রিকেটে ইয়র্কশায়ারের প্রতিনিধিত্ব করেন।


title: হেডলি ভেরিটি

text: ১৯৩২ সালে তাঁকে উইজডেন কর্তৃপক্ষ অন্যতম বর্ষসেরা ক্রিকেটাররূপে ঘোষণা করে।


title: হেডলি ভেরিটি

text: শৈশবেই ইয়র্কশায়ারের পক্ষে খেলার প্রবল আগ্রহ ছিল তাঁর। স্থানীয় পর্যায়ের ক্রিকেটে নিজেকে প্রতিষ্ঠিত করার পর ল্যাঙ্কাশায়ার লীগে পেশাদার ক্রিকেটার হিসেবে চুক্তিবদ্ধ হন। প্রথম মৌসুমে তেমন সফলতা না পেলেও ক্লাব পরিবর্তন করে নিজের নামের যথার্থতা দেখান। ল্যাঙ্কাশায়ার লীগ থেকে আসা হেডলি ভেরিটির ১৯৩০ সালে ইয়র্কশায়ারে অভিষেক পর্ব সম্পন্ন হয়। শুরুতে মিডিয়াম-পেস বোলার হিসেবে অবস্থান নিলেও পরবর্তীকালে স্পিনের দিকে ঝুঁকে পড়েন ও ইয়র্কশায়ার দলের সক্রিয় সদস্য হন।


title: হেডলি ভেরিটি

text: ১৯৩১ মৌসুম থেকে ইয়র্কশায়ার দল আরও একবার কাউন্টি চ্যাম্পিয়নশীপে প্রাধান্য বিস্তার করতে থাকে। এবার দলটি ধারাবাহিকভাবে তিনবার শিরোপা জয়ে সক্ষমতা দেখায়। হেডলি ভেরিটি ও বিল বোস উভয়েই ইয়র্কশায়ারের পক্ষে শতাধিক উইকেট লাভ করেন ও অত্যন্ত শক্তিশালী বোলিং আক্রমণে নেতৃত্ব দেন।


title: হেডলি ভেরিটি

text: প্রথম-শ্রেণীর ক্রিকেটে ১৪.৯০ গড়ে ১,৯৫৬ উইকেট পেয়েছেন তিনি। ১৯৩৯ মৌসুমে তিনি তাঁর সর্বশেষ প্রথম-শ্রেণীর ক্রিকেটে অংশ নেন। কিন্তু আসন্ন বিশ্বযুদ্ধের কারণে ঐ মৌসুমটি ঢাকা পড়ে যায়।


title: হেডলি ভেরিটি

text: দ্বিতীয় বিশ্বযুদ্ধের কারণে তাঁর খেলোয়াড়ী জীবন বিঘ্নিত হয়। ঐ সময়ে তাঁর দল আটবার চ্যাম্পিয়নশীপের শিরোপা লাভে সক্ষমতা দেখায়। অনেকাংশেই এর নেতৃত্বে ছিলেন বিল বোস ও তিনি স্বয়ং। হার্বার্ট সাটক্লিফ, পার্সি হোমস ও মরিস লেল্যান্ড - এ তিনজনের সমন্বয়ে গড়া ইয়র্কশায়ারের ব্যাটিং মেরুদণ্ড বেশ শক্তিশালী হয়ে উঠে। তাস্বত্ত্বেও সর্বদাই উচ্চারিত হতে থাকে যে, বোলারেরা খেলায় জয়সহ চ্যাম্পিয়নশীপের শিরোপায় অধিক ভূমিকা রেখেছেন। বোস ও ভেরিটি’র মধ্যকার বোলিং জুটি গড়ে ইয়র্কশায়ারকে জয়ের ধারায় নিয়ে আসেন।


title: হেডলি ভেরিটি

text: ১৯৩১ সালে প্রথমবারের মতো ইংল্যান্ডের পক্ষে খেলার জন্য মনোনীত হন। ১৯৩২-৩৩ মৌসুমে অস্ট্রেলিয়া সফরেই তিনি তাঁর উত্তম ক্রীড়াশৈলীর পরিচয় দিতে শুরু করেন। এরপর থেকেই ইংল্যান্ডের পক্ষে নিয়মিতভাবে আন্তর্জাতিক ক্রিকেটে অংশগ্রহণ করতে থাকেন। তন্মধ্যে ১৯৩৪ সালে লর্ড’স ক্রিকেট গ্রাউন্ডে অনুষ্ঠিত টেস্টে সফরকারী অস্ট্রেলিয়ার বিপক্ষে ১৫ উইকেট তুলে নেন। তন্মধ্যে তৃতীয় দিনেই তুলে নেন ১৪ উইকেট। কিন্তু সমালোচকগণ কর্তৃক চমৎকার ব্যাটিং উইকেটে তাঁর ব্যর্থতার কথা তুলে ধরেন। এরফলে পরবর্তী বছরগুলোয় মাঝে-মধ্যেই তাঁকে দলের বাইরে অবস্থান করতে হয়। তাস্বত্ত্বেও ক্রিকেট ইতিহাসের সর্বশ্রেষ্ঠ ব্যাটসম্যান ডোনাল্ড ব্র্যাডম্যানের বিপক্ষে যে-কোন বোলারের চেয়ে তাঁর বোলিং বিশ্লেষণ শীর্ষে অবস্থান করেছে। ১৯৩৯ সাল পর্যন্ত ইংল্যান্ডের সদস্য থাকা অবস্থায় দ্বিতীয় বিশ্বযুদ্ধের বিস্তৃতি ঘটলে তাঁর খেলোয়াড়ী জীবনের সমাপ্তি ঘটে। টেস্টে ২৪.৩৭ গড়ে ১৪৪ উইকেট পেয়েছেন তিনি।


title: হেডলি ভেরিটি

text: যুদ্ধের কারণে ১৯৩৯ সালে প্রথম-শ্রেণীর ক্রিকেট খেলা সাময়িকভাবে বন্ধ হয়ে যায়। ১৯৩৯ সালে দ্বিতীয় বিশ্বযুদ্ধ পুরোদমে শুরু হলে জানুয়ারি, ১৯৪০ সালে সেকেন্ড লেফটেন্যান্ট হিসেবে ইয়র্কশায়ারের দলীয় সঙ্গী নরম্যান ইয়ার্ডলি’র সাথে তিনিও গ্রীন হাওয়ার্ডসের প্রথম ব্যাটলিয়নে যোগ দেন। উত্তর আয়ারল্যান্ডের ওমাগায় প্রশিক্ষণ শেষে বেশকিছুসংখ্যক ক্রিকেট খেলায় ইয়ার্ডলি’র সাথে একত্রে খেলেন। প্রশিক্ষণ শেষে ভারত, পারস্য ও মিশরে স্থানান্তরিত হন। এ সময় তিনি ক্যাপ্টেন পদে ছিলেন। ১৯৪৩ সালে সিসিলি অভিযানে যান। ঐ অভিযানে ভেরিটি বুকে গুরুতর আঘাত পান ও জার্মানদের হাতে ধরা পড়েন। পরবর্তীতে তাঁকে ইতালিতে নিয়ে যাওয়া হয়। আহত অবস্থাতেই কার্সার্তায় দেহাবসান ঘটে তাঁর ও সেখানেই তাঁকে পূর্ণাঙ্গ সামরিক মর্যাদায় সমাহিত করা হয়।


title: বেতাগী পৌরসভা

text: বেতাগী পৌরসভা বাংলাদেশের বরগুনা জেলার অন্তর্গত বেতাগী উপজেলার একটি নগরভিত্তিক স্থানীয় সরকার সংস্থা। ১৯৯৯ সালে পৌরসভাটি প্রতিষ্ঠিত হয়। এটি একটি ‘‘গ’’ শ্রেনীর পৌরসভা।


title: বেতাগী পৌরসভা

text: ১৯৯৯ সালের ১৮ মার্চ বেতাগী পৌরসভা প্রতিষ্ঠিত হয়। ২৩ মার্চ ১৯৯৯ তৎকালীন উপজেলা নির্বাহী অফিসার মোঃ রফিকুল ইসলাম বেতাগী পৌরসভার প্রশাসক নিযুক্ত হন ও জেলা পরিষদ ডাকবাংলোয় পৌরসভার অফিস স্থাপন করা হয়। ২৮ জুন ১৯৯৯ বেতাগী পৌরসভার প্রথম নির্বাচন অনুষ্ঠিত হয়। এ নির্বাচনে আবুল কাশেম চেয়ারম্যান হিসেবে নির্বাচিত হন ও ১ নভেম্বর ২০০৪ পর্যন্ত চেয়ারম্যানের দায়িত্বে কর্মরত ছিলেন। ৫ অক্টোবর ২০০৪ পৌরসভায় দ্বিতীয়বারের মত নির্বাচন অনুষ্ঠিত হয় ও এতে মোঃ শাহজাহান কবির মেয়র নির্বাচিত হন। তিনি ৯ ফেব্রুয়ারি ২০১১ পর্যন্ত কর্মরত ছিলেন। ঐ বছর ফেব্রুয়ারীতে তৃতীয় পৌর নির্বাচন অনুষ্ঠিত হয় ও এতে আলতাফ হোসেন বিশ্বাস মেয়র হিসেবে নির্বাচিত হন।


title: বেতাগী পৌরসভা

text: বেতাগী পৌরসভার আয়তন ৭.৭২ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: বেতাগী পৌরসভা

text: ২০১১ সালের আদমশুমারি অনুসারে, বেতাগী পৌরসভা এলাকার জনসংখ্যা ১০,২০৪ জন।


title: ফসফরিক অ্যাসিড

text: অর্থো ফসফরিক এসিড বা ফসফোরিক (৫) এসিড। একটি অজৈব খনিজ দুর্বল এসিড যার রাসায়নিক সংকেত HPO। অর্থোফসফরিক এসিডের অণুসমূহ পরস্পর সন্নিবেশিত হয়ে বিভিন্ন ধরণের যৌগ তৈরী করে যেগুলো ফসফরিক এসিড নামেই পরিচিত। ফসফরিক এসিড বলতে মূলত অর্থোফসফরিক এসিডকে বোঝানো। ফসফরিক এসিড অবিষাক্ত এবং কক্ষ তাপমাত্রা ও চাপে কঠিন পদার্থ।


title: ফসফরিক অ্যাসিড

text: আর্দ্র ফসফরিক এসিড কম গলনাঙ্কবিশিষ্ট সাদা কঠিন পদার্থ। বায়ুশূণ্য অবস্থায় ৮৫% ফসফরিক এসিডকে ডিহাইড্রেশান করলে এটি পাওয়া যায়।


title: ফসফরিক অ্যাসিড

text: অর্থোফসফরিক এসিড পোলারধর্মী। এটি পানিতে দ্রবণীয়। অর্থো এবং অন্যান্য ফসফরিক এসিডে ফসফরাস এর জারণ অবস্থা +৫।


title: ফসফরিক অ্যাসিড

text: পানির সাথে ফসফরিক এসিডের প্রদেয় বিক্রিয়া:


title: ফসফরিক অ্যাসিড

text:
ফসফরাস এসিডের প্রধানত ব্যবহৃত হয় সার শিল্পে।
কোলা এবং বেভারেজ জাতীয় পানীয়কে অম্লীয় করতে ফুড-গ্রেড ফসফরিক এসিড ব্যবহার করা হয়। এটা টক বা ঝাঁঝালো স্বাদ তৈরী করে।


title: ফসফরিক অ্যাসিড

text:
ফসফরিক এসিড অনেক কোলা জাতীয় কোমল পানীয় ব্যবহার করা হয়। এর ফলে কিডনি সংক্রমণ এবং হাড়ের ঘনত্ব ক্ষয় পাওয়ার মত রোগের উপদ্রব দেখা দেয়।
যুক্তরাষ্ট্রের ন্যাশনাল ইনস্টিটিউট অব এনভায়রনমেন্টাল হেলথ সার্ভিসের এপিডার্মিয়োলজি শাখা এক গবেষণার ফলাফলে জানিয়েছে, এক দিনে দুই বা তার অধিক কোলা পান ক্রোনিক কিডনি রোগের ঝুঁকি দ্বিগুণ বাড়িয়ে দেয়।


title: সুলতান সুলেমান (টিভি ধারাবাহিক)

text: সুলতান সুলেমান (তুর্কি:Muhteşem Yüzyıl, মুহতেশেম ইউযিয়েল ) মেরাল ওকেয় ও ইয়িল্মায শাহিন রচিত দিনের নির্দিষ্ট সময়ে প্রচারিত একটি ইতিহাস-আশ্রয়ী তুর্কি ধারাবাহিক টেলিভিশন নাটক। প্রাথমিকভাবে তুরস্কের শো টিভিতে নাটকটির সম্প্রচার শুরু হলেও পরবর্তীকালে তুরস্কের স্টার টিভিতে এর সম্প্রচার স্থানান্তর করা হয়। বাংলাদেশের বেসরকারি চ্যানেল দীপ্ত টিভি ২০১৫-র ১৮ নভেম্বর থেকে ধারাবাহিকটি বাংলা ভাষায় সম্প্রচার শুরু করে। নাটকটি নির্মিত হয়েছে উসমানীয় সাম্রাজ্যের সবচেয়ে দীর্ঘ সময়কালব্যাপী রাজত্ব বিস্তারকারী উসমানীয় সম্রাট প্রথম সুলাইমান এবং তার প্রিয়তম স্ত্রী হুররেম সুলতানের জীবনগাঁথার উপর ভিত্তি করে, যিনি সুলায়মানের কৃতদাসী হয়েও পরবর্তীকালে তার প্রধান স্ত্রী বা সুলতানা হিসেবে সম্মানিত হওয়ার সৌভাগ্য লাভ করেন।


title: সুলতান সুলেমান (টিভি ধারাবাহিক)

text: ২৬ বছর বয়সে শাসনকালের সূচনালগ্নে সুলাইমান (খালিদ এরগেঞ্চ) মহামতি আলেক্সান্ডারের থেকে শক্তিশালী সাম্রাজ্য প্রতিষ্ঠা করে অটোমান জাতিকে অপরাজেয় জাতি হিসেবে গড়ে তোলার সংকল্প করেন। তার ৪৬ বছরের শাসনকাল জুড়ে, পূর্ব ও পশ্চিমে সমসাময়িক মহান যোদ্ধা ও শাসক হিসেবে তার সুনাম ছড়িয়ে পড়ে। তার সঙ্গী ইব্রাহিম পাশাকে (ওকান ইয়ালাবিক) সাথে নিয়ে সুলেমান অগণিত যুদ্ধাভিযান জয় করেন। তিনি ইব্রাহিমকে তার ভাই, বন্ধু এবং উপদেষ্টা হিসেবে সম্মানিত করেন। ধারাবাহিকটিতে সুলায়মানের রাজনৈতিক শক্তি একীভূতকরণকে প্রদর্শন করা হয়েছে: ইব্রাহিম পাশাকে রাষ্ট্রের উজির হিসেবে নিযুক্তকরণ, সমস্ত সাম্রাজ্য জুড়ে আইনি শাসন পুনর্বহাল করা, বৈদেশিক কূটনৈতিকদের সঙ্গে সাক্ষাৎ, এবং যুদ্ধাভিযানের জন্য সেনাবাহিনী প্রস্তুতকরণ, এই সকল ঘটনাই রোমান সাম্রাজ্য এবং অটোমান সাম্রাজ্যের পারস্পারিক সম্পর্কের অবনতির পরিপ্রেক্ষিতে ঘটে।


title: সুলতান সুলেমান (টিভি ধারাবাহিক)

text: ধারাবাহিকটিতে সম্রাট পরিবারের সদস্যদের পারস্পারিক সম্পর্ক, বিশেষ করে প্রণয়ী দীর্ঘসূত্রিতা এবং দ্বন্দ্বকে ফুটিয়ে তোলা হয়েছে। হুররেম সুলতান (মারিয়াম উজারলি) এবং সুলতানের বয়োজ্যেষ্ঠ পুত্রের মাতা মাহিদেরভান সুলতানের (নুর ফেত্তাখগ্লু) শত্রুতা এবং ওয়ালিদা হাফসা সুলতানের (নেবাহাত চেহরে) ভূমিকা; সুলতানের সন্তান গর্ভে ধারণ করে সুলতানের প্রিয়পাত্র হওয়ার মাধ্যমে হুররেম সুলতানের উত্থান, এবং সন্তান জন্মের পর প্রিয়পাত্রের অবস্থান হতে পতন এবং পরিণামস্বরূপ করুণার অবস্থানে ফেরত; সুলতানের ভগ্নি হেতিজা সুলতানের (সেলমা এরগেচ) সঙ্গে ইব্রাহিম পাশার প্রণয়, এবং আরও অনেক কিছু।


title: সুলতান সুলেমান (টিভি ধারাবাহিক)

text: বাংলাদেশের বেসরকারি টেলিভিশন চ্যানেল দীপ্ত টিভি ২০১৫ সালের ১৮ই নভেম্বর থেকে ধারাবাহিকটি বাংলা ভাষায় ডাবিং করে সুলতান সুলেমান নামে সপ্তাহে ৬দিন ব্যাপী সাপ্তাহিক সম্প্রচার শুরু করে। সম্প্রচারের পর থেকে ২০১৫-এর ডিসেম্বরের শেষ সপ্তাহ নাগাদ এটি দর্শকদের টিআরপি ভোটে বাংলাদেশের টিভি অনুষ্ঠানমালার মধ্যে দ্বিতীয় অবস্থানে চলে আসে এবং তার দুই সপ্তাহ পর ২০১৬-এর দ্বিতীয় সপ্তাহে এটি সকল অনুষ্ঠানকে পেছনে ফেলে দর্শক জনপ্রিয়তায় প্রথম শীর্ষস্থান দখল করে নেয়।


title: সুলতান সুলেমান (টিভি ধারাবাহিক)

text:
কিছু দর্শক ধারাবাহিকটির উপর তুর্কি সুলতানকে "অসম্মানিত", "অশ্লীল" এবং "ফুর্তিবাজ" হিসেবে চিত্রায়িত করার অভিযোগ তোলেন। তুরস্কের সর্বোচ্চ বেতার ও টেলিভিশন পরিষদ আরটিইউকে দাবি করে যে তারা সিরিজটির বিরুদ্ধে ৭০ হাজার অভিযোগ পেয়েছে এবং একজন ঐতিহাসিক ব্যক্তিত্বের গোপনীয়তাকে ভুলভাবে প্রদর্শনের জন্য আনুষ্ঠানিকভাবে ক্ষমা চাওয়ার জন্য সিরিজটিকে সতর্ক করে। তুরস্কের প্রধানমন্ত্রী রেসেপ তায়িপ এরদোয়ান ধারাবাহিকটিকে তরুণ প্রজন্মের কাছে তাদের ইতিহাসকে নেতিবাচক আলোকে প্রদর্শন করার একটি প্রচেষ্টা হিসেবে নিন্দা করেন। ক্ষমতাসীন একে পার্টির একজন সংসদ সদস্য "ওকতায় সারাল" আরও একধাপ এগিয়ে সুলতান সুলেমানের মত সিরিজে "ঐতিহাসিক ব্যক্তিগণকে ভুলভাবে তুলে ধরার" কারণে তাদের বিরুদ্ধে আইনি ব্যবস্থা নেবার হুমকি দেন।
ইসলামপন্থী এবং জাতীয়তাবাদীদের কিছু ক্ষুদ্র দল স্টুডিওর সামনে প্রতিবাদ মিছিল করে কিন্তু তবুও সিরিজটি আশানুরূপ উচ্চমানের রেটিং সহ সফলভাবে চলমান থাকে।


title: সুলতান সুলেমান (টিভি ধারাবাহিক)

text:
এলিফ বাতুমান "দ্য নিউ ইয়র্কার" পত্রিকায় লেখেন:
""বাহ্যিকভাবে, 'ম্যাগ্নিফিসেন্ট সেঞ্চুরি' (সুলতান সুলেমানের ইংরেজি নাম) কে এরদোয়ানের শাসনকালের একটি অন্যতম মৌলিক উৎপাদন বলে মনে হয়। ধন্যবাদ এরদোয়ানের গৃহীত অর্থনৈতিক নীতিকে। তুরস্কের একটি বিকশিত টেলিভিশন ইন্ডাস্ট্রি রয়েছে, যা বিস্তৃত সময়ের পরিসর নিয়ে নাটক মঞ্চস্থ করতে সক্ষম, এবং সচেতন মুসলিমদের মাঝে উন্নয়নশীল পরিবারমুখী একটি মধ্যবিত্ত শ্রেণী রয়েছে যারা ঐতিহাসিক রাজকীয় কোন সাজসজ্জায় তাদের নিজস্ব মূল্যবোধের প্রতিফলন দেখতে উন্মুখ থাকে। আর, এরদোয়ানের পররাষ্ট্র নীতি যেমন প্রাক্তন অটোম্যান অধীন দেশগুলোর সঙ্গে সম্পর্ক আরও উন্নত করেছে, তেমনিভাবে এই ধারাবাহিকটিও বলকান, ককেশিয়া এবং আরব দেশগুলোতেও বিপুল দর্শক অর্জন করেছে যেগুলো সাধারণত অটোম্যান শাসনের প্রতি খুব একটা সন্তুষ্ট বলে পরিচিত নয়। বায়ান্নটি দেশের বিশ কোটিরও বেশি দর্শকের নিকট সম্প্রচারিত 'ম্যাগ্নিফিসেন্ট সেঞ্চুরি' এরদোয়ানের প্রধান লক্ষ্যসমূহের একটিতে সাফল্য বয়ে এনেছেঃ তুরস্কের একটি শক্তিশালী, ধর্মীয় অনিরপেক্ষ, বৈশ্বিকভাবে সম্পৃক্ত সংস্করণ যা একইসাথে আনন্দদায়ক এবং আকর্ষণীয়... এবং এতকিছুর পরেও এরদোয়ান নিজেই এতে সন্তুষ্ট নন। ২০১২ সালের শেষের দিকে, একটি প্রাদেশিক বিমানবন্দর উদ্বোধনকালে তিনি ধারাবাহিকটিতে সুলায়মানের চিত্রায়নের সমালোচনায় কিছু সময় ব্যয় করেন এবং এর পরিচালক ও সম্প্রচারকারীদেরকে দোষী সাব্যস্ত করে তাদের বিরুদ্ধে বড়মাপের আইনানুগ ব্যবস্থা নেয়ার প্রতি ইঙ্গিত করেন।""


title: ঝালকাঠি পৌরসভা

text: ঝালকাঠি পৌরসভা বাংলাদেশের ঝালকাঠি জেলার একটি নগরভিত্তিক স্থানীয় সরকার সংস্থা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি "ক" শ্রেনীর পৌরসভা।


title: ঝালকাঠি পৌরসভা

text: ১৮৭৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১.১২ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।


title: ঝালকাঠি পৌরসভা

text: ঝালকাঠি পৌরসভার আয়তন ১৬.০৮ বর্গ কিলোমিটার। ৯ টি ওয়ার্ড ও ৪৭ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: ঝালকাঠি পৌরসভা

text: ২০১০ সালের পৌরসভা পরিসংখ্যান অনুসারে, ঝালকাঠি পৌর এলাকার জনসংখ্যা ৪৭,৫৩৪ জন। পৌর এলাকায় মোট হোল্ডিং সংখ্যা ৮৮৯০ টি। উচ্চ শিক্ষার জন্য ঝালকাঠি পৌর এলাকায় ২টি সরকারি কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১২টি প্রাথমিক বিদ্যালয় ও ৬টি মাদ্রাসা রয়েছে। এ জেলার একমাত্র সরকারি কারিগরি প্রতিষ্ঠান সরকারি টেকনিক্যাল স্কুল ও কলেজ।


title: প্রথম সাদাত আলি খান

text: সাদাত আলি খান (, ) (জন্ম. আনুমানিক ১৬৮০ – মৃত্যু ১৯ মার্চ ১৭৩৯) ১৭২২ সালের ২৬ জানুয়ারি থেকে ১৭৩৯ সাল পর্যন্ত আওধের সুবেদার নবাব ছিলেন। পঁচিশ বছর বয়সে তিনি তার পিতা মুহাম্মদ নাসিরের সাথে মুঘল সম্রাট আওরঙ্গজেবের শেষ যুদ্ধাভিযানে অংশ নিয়েছিলেন। দক্ষিণাত্যে মারাঠাদের বিরুদ্ধে এই অভিযান পরিচালিত হয়। যুদ্ধে অবদানের জন্য তাকে "খান বাহাদুর" উপাধি দেয়া হয়।


title: প্রথম সাদাত আলি খান

text: সাদাত আলি খানের জন্মনাম মুহাম্মদ আমিন মুসাউয়ি। তার বাবা মুহাম্মদ নাসির মুসাউয়ি ছিলেন খোরাসানের একজন শিয়া মুসলিম বণিক। মুঘল সম্রাট শাহজাহানের শাসনামলে তার দাদা ভারতে অভিবাসী হন। সাদাত আলি খানের বাবা প্রথম বাহাদুর শাহের শাসনামলে একজন গুরুত্বপূর্ণ সরকারি কর্মকর্তা ছিলেন।


title: প্রথম সাদাত আলি খান

text: সম্রাট মুহাম্মদ শাহের শাসনের সূচনাকালে সাদাত আলি খান বায়ানার ফৌজদার (গেরিসন কমান্ডার) ছিলেন। নাদির শাহের বিরুদ্ধে কারনালের যুদ্ধে তিনি ছিলেন অন্যতম নেতৃত্বদানকারী মুঘল সেনাপতি। নাদির শাহের দিল্লি হত্যাকান্ডের একরাত পূর্বে তিনি ধরা পড়েন ও মারা যান। দিল্লিতে তার ভাই সায়াদাত খানের সমাধিতে তাকে দাফন করা হয়েছে।


title: প্রথম সাদাত আলি খান

text: সাদাত আলি খানের একমাত্র কন্যার সাথে তার ভাই সায়াদাত খানের ছেলে মুহাম্মদ মুকিমের বিয়ে হয়। মুহাম্মদ মুকিম সফদর জং নামে পরিচিত ছিলেন। সফদর জং আওধে তার উত্তরাধিকারী হন।


title: নলছিটি পৌরসভা

text: নলছিটি পৌরসভা বা নলছিটি পৌরসভা কার্যালয় বাংলাদেশের ঝালকাঠি জেলার অন্তর্গত নলছিটি উপজেলার একটি নগরভিত্তিক স্থানীয় সরকার সংস্থা। নলছিটি পৌরসভাটি দেশের অতি প্রাচীন পৌরসভা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের ২য় পৌরসভা।। এটি একটি "খ" শ্রেনীর পৌরসভা।


title: নলছিটি পৌরসভা

text: ১৮৭৫ সালে নলছিটি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ০.৫০ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।


title: নলছিটি পৌরসভা

text: নলছিটি পৌরসভার আয়তন ২৪.১৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। পৌরসভার উত্তরে সুগন্ধার নদী, দক্ষিনে কুসংগল ইউনিয়ন, পূর্বে দপদপিয়া ইউনিয়ন ও পশ্চিমে কুলকাঠী ইউনিয়ন। ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: নলছিটি পৌরসভা

text: ২০১০ সালের পৌরসভা পরিসংখ্যান অনুসারে, নলছিটি পৌর এলাকার জনসংখ্যা ৫০,০০০ জন।


title: ভাগ

text: গণিতে ভাগ বা বিভাজন একটি বীজগাণিতিক ক্রিয়াপদ্ধতি (অপারেশন) যা '÷' অথবা '/' দ্বারা প্রকাশ করা হয়।


title: ভাগ

text: নির্দিষ্টভাবে বলা যায় যদি "b" দ্বারা " c"-কে গুণ করে "a" পাওয়া যায় অর্থাৎ "a"="b"×"c" হয় এবং যদি এই সমীকরণে "b"=0 না হয়, তবে "a" কে "b" দ্বারা "ভাগ" করলে "c" পাওয়া যাবে। এটিকে নিচের মত করে লেখা যায়।


title: ভাগ

text:
উদাহরণস্বরূপ,
যেহেতু


title: ভাগ

text: উপরের সমীকরণে "a" কে ভাজ্য, "b" কে ভাজক এবং "c" কে ভাগফল বলা হয়। formula_3 অথবা formula_4 ভাগের এই রাশিতে "a" কে লব এবং "b" কে হর বলা হয়।


title: ভাগ

text: সাধারণত সবাই প্রাথমিক বিদ্যালয়েই যোগ, বিয়োগ, গুণের মত ভাগের ধারণাও অজর্ন করে। দুটি পূর্ণ সংখ্যার একটি অপরটিকে দিয়ে ভাগ করলে তা অনেকসময় নিঃশেষে বিভাজ্য না হয়ে ভাগশেষ নামক অরেকটি সংখ্যা অবশিষ্ট থেকে যায়। ভাগশেষকে পুনরায় ভাজক দ্বারা ভাগ করলে ভাগফলে পূর্ণ সংখ্যার পরিবর্তে দশমিক পাওয়া যায়। তাই দুটি পূর্ণ সংখ্যার ভাগফল অধিকাংশ ক্ষেত্রে পূর্ণ সংখ্যা হয়না। তবে দুটি পূর্ন সংখ্যাের ভাগফল সব সময়ই মূলদ বাস্তব সংখ্যাগুলির মধ্যই অবস্থান করে।


title: ভাগ

text:
প্রায়ই বীজগণিত এবং বিজ্ঞানের বিভিন্ন ক্ষেত্রে ভাজ্য কে একটি অনুভূমিক রেখার উপরে এবং ভাজকে একই রেখার নিচে লিখে প্রকাশ করা হয় এবং এই প্রকাশকে ভাগ্নাংশ বলা হয়ে থাকে। উদাহরন সরূপ "a" কে "b" দ্বারা ভাগের ক্ষেত্রে লিখা যায়-
এই পদ্ধতি পড়ার সময় বলা হয় "a" কে "b" দ্বারা ভাগ অথবা "a" ভাগ "b" অথবা "b" এর "a" অংশ।œআবার ভাগ প্রকাশের আরেকটি চিহ্ন আছে যেখানে ভাজ্য ও ভাজক কে পরপর লেখে মাঝে একটি '/' চিহ্ন ব্যবহার করা(ইংরেজি উচ্চারণ স্ল্যাশ)। যেমন-


title: ভাগ

text: টাইপ করতে সুবিধার জন্য ভাগ প্রকাশের এই পদ্ধতি বিভিন্ন কম্পিউটার প্রোগ্রামিং পরিভাষার ক্ষেত্রে বেশি ব্যবহৃত হয়। তবে কিছু কিছু গাণিতিক সফটওয়্যার এই প্রকাশের বিপরীত ক্রম সমর্থন করে। সেক্ষেত্রে আগে ভাজক পরে ভাজ্য লিখে মাঝে ভাগের চিহ্ন হিসাবে '\'(ইংরেজি উচ্চারণ "ব্যাক স্ল্যাশ") ব্যবহার করা হয়। যেমন-


title: ভাগ

text: এই দুই পদ্ধতির মধ্যবর্তী প্রকাশের আরেকটি উপায়-